open-index/open-wikipedia-markdown huggingface dataset:
ಬಾಯಾಪ್ಸಿ

thumb|ಮಿದುಳಿನ ಬಾಯಾಪ್ಸಿ
**ಬಾಯಾಪ್ಸಿ(ಜೀವುಂಡಿಗೆ)**ಯು ಪರಿಶೀಲನೆಗಾಗಿ ಜೀವಕೋಶಗಳು ಅಥವಾ ಅಂಗಾಂಶಗಳನ್ನು ಹೊರತೆಗೆದು ಸೂಕ್ಷ್ಮದರ್ಶಕದ ಮೂಲಕ ಪರೀಕ್ಷಿಸಿ ನೋಡುವ  ವೈದ್ಯಕೀಯ ಪರೀಕ್ಷೆ. ಅದು ಒಂದು ರೋಗದ ಇರವು ಅಥವಾ ವೈಶಾಲ್ಯವನ್ನು ನಿರ್ಧರಿಸಲು ಜೀವಂತ ವ್ಯಕ್ತಿಯ ಅಂಗಾಂಶದ ವೈದ್ಯಕೀಯ ತೆಗೆಯುವಿಕೆ. ಅಂಗಾಂಶವನ್ನು ಸಾಮಾನ್ಯವಾಗಿ ರೋಗ ಶಾಸ್ತ್ರಜ್ಞನಿಂದ ಸೂಕ್ಷ್ಮದರ್ಶಕದ ಕೆಳಗೆ ಪರಿಶೀಲಿಸಲಾಗುತ್ತದೆ, ಮತ್ತು ರಾಸಾಯನಿಕವಾಗಿಯೂ ವಿಶ್ಲೇಷಿಸಬಹುದು.

## ಉಪಯೋಗಗಳು 
ವಿಪತ್ಕಾರಕ ಹಾಗೂ ಅಪಾಯಕರವಲ್ಲದ ಗಡ್ಡೆಗಳನ್ನು ಪತ್ತೆಹಚ್ಚಲು ಈ ವಿಧಾನ ಅಗತ್ಯ. ಈ ಪರೀಕ್ಷೆಯಿಂದ ಏಡಿಗಂತಿಗಳ ಸ್ಥಳೀಯ ವ್ಯಾಪನೆಯ ಕ್ಷೇತ್ರವನ್ನು ತಿಳಿದುಕೊಳ್ಳಬಹುದು. ಸ್ಥಳೀಯ ದುಗ್ಧರಸ ಗ್ರಂಥಿಗಳಿಗೆ ಏಡಿಗಂತಿಯ ಕೋಶಗಳು ಆಗಲೇ ಒಯ್ಯಲ್ಪಟ್ಟಿವೆಯೇ ಎನ್ನುವುದನ್ನೂ ತಿಳಿದುಕೊಳ್ಳಬಹುದು. ಗಡ್ಡೆಯನ್ನು ಶಸ್ತ್ರಕ್ರಿಯೆಯಿಂದ ತೆಗೆದುಹಾಕಬೇಕೇ, ಹಾಗೆ ತೆಗೆದರೆ ಎಷ್ಟರಮಟ್ಟಿಗೆ ತೆಗೆಯಬೇಕು ಮತ್ತು ತೆಗೆದಿರುವುದು ಸಾಕಾಗಿದೆಯೇ ಎನ್ನುವ ಮಾಹಿತಿಗಳನ್ನು ಈ ಪರೀಕ್ಷಾವಿಧಾನ ಒದಗಿಸುತ್ತದೆ. ವೃಷಣ, ಗರ್ಭಕೋಶ, ಯೋನಿ ಇವುಗಳ ಜೀವುಂಡಿಗೆಗಳು ಈ ಅಂಗಗಳಲ್ಲಿ ಸ್ವಾಭಾವಿಕ ದೈಹಿಕಕ್ರಿಯೆಗಳು ಜರಗುತ್ತಿವೆಯೋ ಇಲ್ಲವೋ ಎನ್ನುವುದನ್ನು ತಿಳಿಸುತ್ತವೆ. ಎಡೆಬಿಡದ ಜ್ವರದಲ್ಲಿ ಸೋಂಕಿನ ಮೂಲ ತಿಳಿಯದಾದಾಗ ಕೆಲವುಬಾರಿ ಜೀವುಂಡಿಗೆಯ ವಿಧಾನದಿಂದ ಅದರ ಕಾರಣವನ್ನು ಪತ್ತೆಹಚ್ಚಬಹುದು.

## ಶಸ್ತ್ರವಿಧಾನಗಳು, ಎಚ್ಚರಿಕೆ ಮತ್ತು ಜಟಿಲತೆಗಳು 
ಈ ಪರೀಕ್ಷಾವಿಧಾನದಿಂದ ಅನುಕೂಲವಾಗಲು ಅಂಗದ ತುಣುಕೊಂದನ್ನು ಅಥವಾ ಒಳಗಿರುವ ದ್ರವವನ್ನು ತಕ್ಕ ಶಸ್ತ್ರಕಾರ್ಯದಿಂದ ತೆಗೆದುಕೊಳ್ಳುವುದು ಎಷ್ಟು ಮುಖ್ಯವೋ ಆ ವಸ್ತು ಕೆಡದಂತೆ ಅದನ್ನು ಜೋಪಾನಮಾಡಿ ತಕ್ಕ ರಾಸಾಯನಿಕಗಳಿಂದ ಸಿದ್ಧಗೊಳಿಸಿ ಸೂಕ್ಷ್ಮದರ್ಶಕದ ಪರೀಕ್ಷೆಗೆ ಅಣಿಮಾಡುವುದು ಕೂಡ ಅಷ್ಟೇ ಮುಖ್ಯ. ಈ ಎರಡು ಕಾರ್ಯಗಳಲ್ಲಿ ಯಾವುದು ಕೆಟ್ಟರೂ ಪರೀಕ್ಷೆಯಿಂದ ಒದಗುವ ಮಾಹಿತಿ ತಪ್ಪಾಗಿ ರೋಗದ ವಿಷಯದಲ್ಲಿ ಮುಂದೆ ಅನುಸರಿಸಬೇಕಾದ ಕ್ರಮದಲ್ಲಿ ಏರುಪೇರಾಗಿ ಅಪಾಯ ಸಂಭವಿಸಬಹುದು.

ವಾಯುಚೂಷಣ ಸೂಜಿ, ಹೀರೊತ್ತುವ ಸ್ಪಂಜು, ಕೆರೆಯುವ ಚಮಚ, ಹೆರೆಯುವ ಕಿರುಗತ್ತಿ, ಮೂಳೆ ಕೊರೆಯುವ ಉರುಳು ಗರಗಸ, ಕತ್ತರಿಸುವ ಇಕ್ಕಳ-ಇವೇ ಮುಂತಾದವು ಜೀವುಂಡಿಗೆಯನ್ನು ಪಡೆಯಲು ಉಪಯೋಗಿಸುವ ಶಸ್ತ್ರವಿಧಾನಗಳು. ಸಾಮಾನ್ಯವಾಗಿ ಇವು ಸಣ್ಣ ಶಸ್ತ್ರಕ್ರಿಯೆಗಳೆಂದು ಪರಿಗಣಿಸಲ್ಪಟ್ಟರೂ ಸಾಕಷ್ಟು ಎಚ್ಚರದಿಂದಿರದಿದ್ದರೆ ಜಟಿಲತೆಗಳು ಉಂಟಾಗಬಹುದು. ಹತ್ತಿರದ ರಕ್ತನಾಳಗಳೂ ನರಗಳೂ ಕತ್ತರಿಸಿಹೋಗುವುದು. ಜೀವುಂಡಿಗೆ ಹಾಕಿದ ಸ್ಥಳದಲ್ಲಿ ಸೋಂಕು ಉಂಟಾಗಿ ಕೀತು ವ್ರಣವಾಗುವುದು. ಒರಟು ವಿಧಾನಗಳಿಂದ ಏಡಿಗಂತಿಯ ಕೋಶಗಳು ದೇಹದ ಇತರ ಭಾಗಗಳಿಗೆ ರಕ್ತನಾಳ ದುಗ್ಧರಸನಾಳಗಳ ಮೂಲಕ ಪಸರಿಸುವುದು, ಉಂಡಿಗೆ ಹಾಕುವಾಗ ಉಪಯೋಗಿಸುವ ಸ್ಥಳೀಕಸಂವೇದನಾ ನಾಶಕವಸ್ತುವಿನಿಂದ ಅನನುಕೂಲ ಪರಿಣಾಮಗಳು ತಲೆದೋರುವುದು-ಇವೆಲ್ಲ ಇಂಥ ಜಟಿಲತೆಗಳು.

ವರ್ಗ:ವೈದ್ಯಕೀಯ ಪರೀಕ್ಷೆಗಳು
ವರ್ಗ:ವೈದ್ಯಕೀಯ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾರುತಿ ಸುಜುಕಿ

**ಮಾರುತಿ ಸುಜುಕಿ ಇಂಡಿಯಾ ಲಿಮಿಟೆಡ್** (ಹಿಂದೆ **ಮಾರುತಿ ಉದ್ಯೋಗ್ ಲಿಮಿಟೆಡ್**) ಜಪಾನಿನ ವಾಹನ ತಯಾರಕ ಸುಜುಕಿ ಮೋಟಾರ್ ಕಾರ್ಪೊರೇಶನ್‌ನ ಭಾರತೀಯ ಅಂಗಸಂಸ್ಥೆಯಾಗಿದೆ. ಇದನ್ನು ಭಾರತ ಸರ್ಕಾರವು ಮಾರುತಿ ಉದ್ಯೋಗ್ ಲಿಮಿಟೆಡ್ ಎಂದು ಫೆಬ್ರವರಿ 1981 ರಲ್ಲಿ ಸುಜುಕಿಯೊಂದಿಗೆ ಜಂಟಿ ಉದ್ಯಮವಾಗಿ ಸ್ಥಾಪಿಸಿತು. ಮಾರುತಿ ತನ್ನ ಮೊದಲ ಉತ್ಪಾದನಾ ಘಟಕವನ್ನು ಹರಿಯಾಣದ ಗುರುಗ್ರಾಮ್‌ನಲ್ಲಿ 1982 ರಲ್ಲಿ ತೆರೆಯಿತು.

ಆರಂಭದಲ್ಲಿ, ಮಾರುತಿಯು ಭಾರತ ಸರ್ಕಾರದ ಬಹುಪಾಲು ಮಾಲೀಕತ್ವವನ್ನು ಹೊಂದಿತ್ತು. 1982 ರಲ್ಲಿ ಅದರ ಸ್ಥಾಪನೆಯ ಸಮಯದಲ್ಲಿ ಸುಜುಕಿ ಕೇವಲ 26% ಪಾಲನ್ನು ತೆಗೆದುಕೊಂಡಿತು. ಭಾರತ ಸರ್ಕಾರವು ಕ್ರಮೇಣ ತನ್ನ ಪಾಲನ್ನು ಕಡಿಮೆ ಮಾಡಿತು. 2003 ರಲ್ಲಿ ಭಾಗಶಃ ವ್ಯವಹಾರವನ್ನು ತ್ಯಜಿಸಿ, ತನ್ನ ಉಳಿದ ಎಲ್ಲಾ ಷೇರುಗಳನ್ನು ಸುಜುಕಿ ಮೋಟಾರ್‌ಗೆ 2007 ರಲ್ಲಿ ಮಾರಾಟ ಮಾಡಿತು.

ಸೆಪ್ಟೆಂಬರ್ 2022 ರ ಹೊತ್ತಿಗೆ, ಕಂಪನಿಯು ಭಾರತೀಯ ಪ್ರಯಾಣಿಕ ಕಾರು ಮಾರುಕಟ್ಟೆಯಲ್ಲಿ 42 ಪ್ರತಿಶತದಷ್ಟು ಪ್ರಮುಖ ಮಾರುಕಟ್ಟೆ ಪಾಲನ್ನು ಹೊಂದಿದೆ.

 on a Maruti 800', Uttarakhand Himalayas]]

, Delhi. *A-Star*, Suzuki's fifth global car model, was designed and is made only in India. Besides being Suzuki's largest subsidiary in terms of car sales, Maruti Suzuki is also Suzuki's leading research and development arm outside Japan]]

## ಇತಿಹಾಸ 
### ಪೂರ್ವ-ಸುಜುಕಿ ಸಂಬಂಧ 
ಮಾರುತಿ ಹೆಸರನ್ನು ಭಾರತದ ಮೂರನೇ ಪ್ರಧಾನ ಮಂತ್ರಿ ಇಂದಿರಾ ಗಾಂಧಿಯವರ ಮಗ ಸಂಜಯ್ ಗಾಂಧಿ ಸ್ಥಾಪಿಸಿದ ಹಿಂದಿನ ಕಂಪನಿಯಿಂದ ಗುರುತಿಸಬಹುದು. 1970 ರ ದಶಕದ ಆರಂಭದಲ್ಲಿ, ಭಾರತ ಸರ್ಕಾರವು ಸಣ್ಣ ಕಾರು ತಯಾರಕರ ಹುಡುಕಾಟವನ್ನು ಪ್ರಾರಂಭಿಸಿತು. ಆ ಸಮಯದಲ್ಲಿ, ಭಾರತವು ಈಗಾಗಲೇ ಹಲವಾರು ವರ್ಷಗಳಿಂದ ಕಾರುಗಳನ್ನು ತಯಾರಿಸುತ್ತಿದೆ ಮತ್ತು ಹೆಚ್ಚು ಕೈಗೆಟುಕುವ "ಜನರ ಕಾರು" ಕಲ್ಪನೆಯನ್ನು 1950 ರ ದಶಕದಿಂದಲೂ ಚರ್ಚಿಸಲಾಗಿದೆ.

#### Manufactured Locally 
#೮೦೦: ಮಾರುಕಟ್ಟೆಗೆ ಬಿಡುಗಡೆ- 1983
#ಒಮ್ನಿ: ಮಾರುಕಟ್ಟೆಗೆ ಬಿಡುಗಡೆ- 1984
#ಜಿಪ್ಸಿ: ಮಾರುಕಟ್ಟೆಗೆ ಬಿಡುಗಡೆ- 1985
#ವಾಗೊನಾರ್: ಮಾರುಕಟ್ಟೆಗೆ ಬಿಡುಗಡೆ- 1999
#ಅಲ್ಟೋ: ಮಾರುಕಟ್ಟೆಗೆ ಬಿಡುಗಡೆ- 2000
#ಸ್ವಿಪ್ಟ್: ಮಾರುಕಟ್ಟೆಗೆ ಬಿಡುಗಡೆ- 2005
#ಎಸ್ಟಿಲೋ: ಮಾರುಕಟ್ಟೆಗೆ ಬಿಡುಗಡೆ- 2006
#SX4:  ಮಾರುಕಟ್ಟೆಗೆ ಬಿಡುಗಡೆ- 2007
#ಸ್ವಿಪ್ಟ್  ಡಿಝಾಯರ್: ಮಾರುಕಟ್ಟೆಗೆ ಬಿಡುಗಡೆ- 2008
#ಎ-ಸ್ಟಾರ್: ಮಾರುಕಟ್ಟೆಗೆ ಬಿಡುಗಡೆ- 2008
#ರಿಟ್ಜ್: ಮಾರುಕಟ್ಟೆಗೆ ಬಿಡುಗಡೆ- 2009
#ಇಕೋ: ಮಾರುಕಟ್ಟೆಗೆ ಬಿಡುಗಡೆ- 2010

#### Imported 
#Grand Vitara: Launched - 2007

#### Discontinued Car Models
#1000 (1990-1994) (replaced by ಮಾರುತಿ  Esteem)
#Zen (1993-2006) (replaced by Estilo)
#Esteem (1994-2008) (replaced by Swift DZire)
#Baleno (1999-2007) (replaced by SX4)
#Versa (2001-2010) (replaced by Eeco)
#Grand Vitara XL7 (2003-2007) (replaced by Grand Vitara)

*Source 

## ಉಲ್ಲೇಖಗಳು
ರುದ್ರಪ್ರಯಾಗದ ನರಭಕ್ಷಕ

ಬದರೀನಾಥ ಹಾಗೂ ಕೇದಾರನಾಥಕ್ಕೆ ದಾರಿಯು ರುದ್ರಪ್ರಯಾಗದಲ್ಲಿ ಕವಲೊಡೆಯುತ್ತದೆ. ಅದೇ ಬದರೀನಾಥದಲ್ಲಿ ಉಗಮವಾಗುವ ಅಲಕನಂದ ಹಾಗೂ ಕೇದಾರನಾಥದಲ್ಲಿ ಜನಿಸುವ ಮಂದಾಕಿನಿ ನದಿಗಳು ರುದ್ರಪ್ರಯಾಗದಲ್ಲಿ  ಸಂಗಮವಾಗುತ್ತವೆ.  
ರುದ್ರಪ್ರಯಾಗದಲ್ಲಿ ಸುಮಾರು ೪೨೫ಕ್ಕೂ ಹೆಚ್ಚು ಜನರನ್ನು ಕೊಂದಿತ್ತೆಂದು ಹೇಳಲಾದ ಒಂದು ಚಿರತೆಯು ರುದ್ರಪ್ರಯಾಗದ ನರಭಕ್ಷಕ ಎಂದೇ ಖ್ಯಾತಿ ಹೊಂದಿದೆ. ಅಂದಿನ ಬ್ರಿಟಿಷ್ ಸರ್ಕಾರದ ಕೋರಿಕೆಯ ಮೇರೆಗೆ ಪ್ರಖ್ಯಾತ ಹುಲಿಬೇಟೆಗಾರ ಜಿಮ್ ಕಾರ್ಬೆಟ್ ಅದನ್ನು ಕೊಂದುಹಾಕಿದ. ರುದ್ರಪ್ರಯಾಗದ ಭಯಾನಕ ನರಭಕ್ಷಕ ಎನ್ನುವ ಹೆಸರಿನ ರೋಚಕ ಪುಸ್ತಕವನ್ನು ಕೆ ಪಿ ಪೂರ್ಣಚಂದ್ರ ತೇಜಸ್ವಿಯವರು ಬರೆದಿದ್ದಾರೆ. ಇಂಗ್ಲಿಷಿನಲ್ಲಿ ಬಂದ ಲೆಪರ್ಡ್ ಆಫ್ ರುದ್ರಪ್ರಯಾಗ್ ಎಂಬ ಹೆಸರಿನ ಚಲನಚಿತ್ರ ತುಂಬಾ ಜನಪ್ರಿಯ. 
ಮೊದಲಿಗೆ ಬೆಂಜಿ ಎಂಬ ಗ್ರಾಮದ ಅಮಾಯಕನನ್ನು ಬಲಿ ತೆಗೆದುಕೊಂಡ ಆ ಚಿರತೆಯು ನರಭಕ್ಷಕನಾಗಿ ಮಾರ್ಪಟ್ಟು ತನ್ನ ಪರಿಸರದ ಜನರನ್ನು ಭೀತಿಯಲ್ಲಿ ಮುಳುಗಿಸಿತು. ಹಸಿವು ತಾಳದಾದಾಗ ಆ ಚಿರತೆ ಮನೆಗಳ ಬಳಿಸಾರಿ ಬಾಗಿಲನ್ನು ತನ್ನ ಪಂಜದಿಂದ ಕೆರೆಯುತ್ತಿತ್ತಂತೆ, ಕಿಟಕಿಗಳಲ್ಲಿ ಇಣುಕುತ್ತಿತ್ತಂತೆ, ಗುಡಿಸಲುಗಳನ್ನು ಧ್ವಂಸ ಮಾಡುತ್ತಿತ್ತಂತೆ.  ನರಭಕ್ಷಕ ಚಿರತೆ ಮೃಗವಲ್ಲ; ಪಿಶಾಚಿ ಎಂದೇ ನಂಬಿದ್ದ ರುದ್ರಪ್ರಯಾಗದ ಜನರನ್ನು ಕಾಪಾಡಿದ್ದು ಕಾರ್ಬೆಟ್. ಅಂದಿನ ಬ್ರಿಟಿಷ್ ಸಂಸತ್ತು ಈ ಕುರಿತು ಒಂದು ನಿರ್ಣಯ ಅಂಗೀಕರಿಸಿ ಜಿಮ್ ಕಾರ್ಬೆಟ್ಟನಿಗೆ ಆ ನರಭಕ್ಷಕ ಚಿರತೆಯನ್ನು ಬೇಟೆಯಾಡುವಂತೆ ವಿನಂತಿಸಿತೆಂದು ದಾಖಲೆಗಳು ಹೇಳುತ್ತವೆ. ಹೀಗೆ ರುದ್ರಪ್ರಯಾಗಕ್ಕೆ ಬಂದಿಳಿಯುವ ಜಿಮ್ ಕಾರ್ಬೆಟ್, ಎರಡು ವರ್ಷಗಳ ಕಾಲ ಚಿರತೆ ಬೇಟೆಗೆ ಪ್ರಯತ್ನಿಸುತ್ತಾರೆ. ಒಂದೆರಡು ಸಲ ವಿಫಲರಾಗುತ್ತಾರೆ. ಕೊನೆಗೆ ಬೇಟೆಯಲ್ಲಿ ಸಫಲರಾಗುತ್ತಾರೆ. ಅಂದು ರುದ್ರಪ್ರಯಾಗದ ನಿವಾಸಿಗಳ ಹರ್ಷಕ್ಕೆ ಮೇರೆಯೇ ಇರಲಿಲ್ಲ. ಅವನನ್ನು ಒಬ್ಬ ಸಾಧು ಎಂದು ಪರಿಗಣಿಸಿರುವ ಇಲ್ಲಿನ ಜನರು ಆತ ಆ ನರಭಕ್ಷಕ ಚಿರತೆಯನ್ನು ಕೊಂದ ದಿನವನ್ನು ಇಂದಿಗೂ ಸಂಭ್ರಮದ ಜಾತ್ರೆಯಾಗಿ ಆಚರಿಸುತ್ತಾರೆ. 
ಕಾರ್ಬೆಟ್ಟನ ಟಿಪ್ಪಣಿಯ ಪ್ರಕಾರ ಆ ನರಭಕ್ಷಕ ಚಿರತೆಯ ವಸಡುಗಳು ಸವೆದು ಹಲ್ಲುಗಳು ಉದುರಿದ್ದವು. ತನ್ನ ಸ್ವಭಾವದಂತೆ ಮೃಗಗಳನ್ನು ಬೇಟೆಯಾಡಲು ಆ ಚಿರತೆಗೆ ಯಾವ ಕಸುವೂ ಸಾಮರ್ಥ್ಯವೂ ಇರಲಿಲ್ಲ.  ಈ ದೌರ್ಬಲ್ಯದಿಂದಾಗಿ ಅದು ಬೇಟೆಗೆ ಸುಲಭವಾಗಿ ಪಕ್ಕಾಗುವ ಮನುಷ್ಯರನ್ನು ಕೊಂದು ತಿನ್ನತೊಡಗಿತು. ಹೀಗೆ ನರಭಕ್ಷಕನಾಗಿ ಮಾರ್ಪಟ್ಟ ಚಿರತೆಯೊಂದು ಸಾವಿರಾರು ಮೈಲಿ ಪ್ರದೇಶದಲ್ಲಿ ನಿರಾತಂಕವಾಗಿ ಸಂಚರಿಸುತ್ತ ರುದ್ರಪ್ರಯಾಗದ ನರಭಕ್ಷಕ ಎಂದೇ ಕುಖ್ಯಾತಿ ಪಡೆದು ಜನರಲ್ಲಿ ನಡುಕ ಹುಟ್ಟಿಸಿತ್ತು. ಬೇಟೆಯ ನೆನಪುಗಳ ಬಗ್ಗೆಯೇ ಹಲವು ಪುಸ್ತಕಗಳನ್ನು ಬರೆದಿರುವ ಜಿಮ್ ಕಾರ್ಬೆಟ್ ಅವರ ‘ಮೈ ಇಂಡಿಯಾ’ ಪುಸ್ತಕವು ಒಂದು ಅಮೋಘ ಕೃತಿ.

ವರ್ಗ:ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
ಬಿ. ವಿ. ಪಂಡಿತ್

ಬಿ ವೆಂಕಟ ಸುಬ್ರಮಣ್ಯ, ಮುಂದೆ ಬಿ.ವಿ.ಪಂಡಿತರೆಂದು ಮನೆ-ಮನೆಗಳಲ್ಲಿ ಹೆಸರುಮಾಡಿ, ಮೈಸೂರಿನಿಂದ ೧೫ ಮೈಲಿ ದೂರದ ’ನಂಜನಗೂಡು ದಂತಧಾವನ ಚೂರ್ಣ’ದ ತಯಾರಕರಾದ ’ಸದ್ವೈದ್ಯಶಾಲೆ' ಯನ್ನು ಸ್ಥಾಪಿಸಿದ ಮುತ್ಸದ್ಧಿಗಳು. ಸುಮಾರು ೯೬ ವರ್ಷಗಳ ಹಿಂದೆ, ಹಲ್ಲುಪುಡಿಯ ಚಿಕ್ಕದಾದ ವ್ಯಾಪಾರವನ್ನು ಪ್ರಾರಂಭಿಸಿದರು. ಗುಲಾಬಿಬಣ್ಣದ ಹಲ್ಲುಪುಡಿ ಅರ್ಧ ಆಣೆಗೆ,ಸಣ್ಣ ಮಾಸಲುಬಣ್ಣದ ಕವರ್ ನಲ್ಲಿ, ಶೇಖರಿಟ್ಟು ಮಾರಾಟಮಾಡುತ್ತಿದ್ದರು.
## ಪರಿಸ್ತಿತಿಯ ಒತ್ತಡ ಅವರನ್ನು ಒಬ್ಬ ಗೃಹೋದ್ಯಮಿಯಾಗಲು ನೆರವಾಯಿತು
ತಾಯಿ ಕೆಂಚಮ್ಮ, ಮದುವೆಯಾದಾಗ ೧೫ ವರ್ಷ ವಯಸ್ಸು. ೫ ತಿಂಗಳ ಗರ್ಭಿಣಿಯಾಗಿದ್ದಾಗಲೆ ವಿಧವೆಯಾದರು. ಬಡತನದ ಜೀವನ, ಮಗುವನ್ನು ಸಾಕುವ ಗುರುತರ ಜವಾಬ್ದಾರಿ. ಕೆಂಚಮ್ಮನವರಿಗೆ, ಮನೆ-ಮದ್ದು ನೀಡುವ ಕಲೆ ಅವರ ಕುಟುಂಬದಿಂದ ಬಂದ ಬಳುವಳಿ. ಮೇಲಾಗಿ ಅವರ ಕೈಗುಣ ಚೆನ್ನಾಗಿತ್ತು. ಬಡತನದಲ್ಲಿ ಜೀವನ ಸಾಗಿಸುತ್ತಿದ್ದ ಅವರು ತಮ್ಮ ಮಗನನ್ನು ಮನೆಯ ಹತ್ತಿರದಲ್ಲಿದ್ದ ಆಯುರ್ವೇದದ ಶಾಲೆಗೆ ಸೇರಿಸಿದರು. ಶಾಲೆಯಲ್ಲಿ ಮದ್ಯಾನ್ಹದ ಬಿಸಿಊಟ ಸಿಗುತ್ತಿತ್ತು. ಶಾಲೆಯ ಆಯುರ್ವೇದ ಪಂಡಿತರ ಮನೆಯಲ್ಲಿ ೩ ರೂ ಬಾಡಿಗೆಗೆ ವಾಸಕ್ಕೆ ಸ್ಥಳವೂ ದೊರೆಯಿತು.

## ಮದುವೆ
ತಾಯಿಯವರ ಆದೇಶದಂತೆ ಪಂಡಿತರು ಮದುವೆಯಾದರು. ಮುಂದೆ ಹೆಂಡತಿ ಮತ್ತು ತಾಯಿಯವರನ್ನು ಸಾಕುವ ಜವಾಬ್ದಾರಿ ಅವರದಾಯಿತು. ತಾಯಿಯವರ ಸಹಾಯದಿಂದ  ಹಲ್ಲುಪುಡಿ ತಯಾರಿಸಿ ಮಾರಲು ಆರಂಭಿಸಿದರು. ತಮ್ಮ ಸೈಕಲ್ ನಲ್ಲಿ ೨೦ ಕಿಮೀ ದೂರದ ಮೈಸೂರು ನಗರದ ಚಾಮುಂಡಿಬೆಟ್ಟದ ತಪ್ಪಲಿಗೆ ಹೋಗಿ,ಅಲ್ಲಿ ಬೆಳೆದಿದ್ದ ಗಿಡಮೂಲಿಕೆಗಳನ್ನು ಕೊಯ್ದು ತಂದು, ಗುಲಾಬಿಬಣ್ಣದ ಪುಡಿಮಾಡಿಚೀಲದಲ್ಲಿ ತುಂಬಿಕೊಂಡು ’ಜಗನ್ ಮೋಹನ ರಸ್ತೆ’ಯಲ್ಲಿ ಮಾರುತ್ತಿದ್ದರಂತೆ. ವೈದಿಕಮನೆತನದಲ್ಲಿ ಬೆಳೆದ ವೈದ್ಯವೃತ್ತಿಯನ್ನು ಆರಿಸಿಕೊಂಡರು. ಮೊದಲ ಹೆಂಡತಿ ನಿಧನವಾದಾಗ, ’ಲಕ್ಶ್ಮೀದೇವಮ್ಮ’ನನ್ನು ವಿವಾಹವಾದರು. ಆಕೆಯ ಸಹಕಾರದಿಂದ ಅವರ ವ್ಯಾಪಾರ ಇಮ್ಮಡಿಸಿತು. ಆಗಿನಕಾಲದಲ್ಲಿ ಮನೆಮನೆಗಳಲ್ಲಿ ಪ್ರಸಿದ್ಧಿಪಡೆದ ’ಕಸ್ತೂರಿಮಾತ್ರೆ’, ಯ ತಯಾರಿಕೆ ಆರಂಭವಾಯಿತು. ೧೯೧೮ ರಲ್ಲಿ ’ಫ್ಲ್ಯೂ ಜ್ವರ’,  ತೀವ್ರ ಸ್ವರೂಪದಲ್ಲಿದ್ದಾಗ ಮಾತ್ರೆಯ ಬೇಡಿಕೆ ಹೆಚ್ಚಿತು.೧೯೫೪ ರಲ್ಲಿ ಉದ್ಯೋಗಿಗಳ ಸಂಖ್ಯೆ ೨೧೦  ೭೫ ಲಕ್ಷಕ್ಕೇರಿತು. ಅಗರಬತ್ತಿ, ’ನೀಲ, ಜ್ಯೋತಿಷ್ ಮರ, [ಕೇಶತೈಲ], ’ಶುಂಠಿ ಬಾಣಂತಿ ಲೇಹ, ಮುಂತಾದ ಉತ್ಪನ್ನಗಳು ಬಿಸಿದೋಸೆಯಂತೆ ಜನಪ್ರಿಯವಾದವು. ಇಂತಹ ಅನೇಕ ಹೊಸ-ಉತ್ಪನ್ನಗಳನ್ನು ಸೃಶ್ಟಿಸಿ,  ಮಾರಾಟಮಾಡಿ ಮುಂದುವರೆದ ಪಂಡಿತರ 'ಯಶೋಗಾಥೆ' ಯಿಂದ ಪ್ರೇರಣೆಪಡೆದವರು ಹಲವಾರು.

## ವೇದಾಂತದ ಅಧ್ಯಯನ, ಅಧ್ಯಾತ್ಮದ ಕಡೆ ಒಲವು ಹೆಚ್ಚಾಯಿತು
ತಮ್ಮ ಜೀವನ ಶೈಲಿಯನ್ನು ಬದಲಿಸಿದರು. ವೇದಾಂತದ ಅಧ್ಯಯನ, ಅಧ್ಯಾತ್ಮದ ಕಡೆ ಒಲವು ಹೆಚ್ಚಾಯಿತು. ಪ್ರವಚನಗಳ ಏರ್ಪಾಡು, ಸದ್ಭಕ್ತಿ, ಸದ್ವಿಚಾರ, ಸಂಕೀರ್ತನ, ಸಂಸಂಗ, ಸದ್ವಿನಿಯೋಗ, ದಾನಧರ್ಮ,  ಅವರ ಜೀವನದ ಅವಿಭಾಜ್ಯ ಅಂಗಗಳಾದವು. ಕೃಷಿಯಕಡೆ ಅವರ ಮನ ವಾಲಿತು.ಒಂದು ಸುಂದರವಾದ ಗುಲಾಬಿ ತೋಟವನ್ನು ’ಗುಲ್ಖನ್,’  ಗೆ ತಮ್ಮ ತೋಟದ ಗುಲಾಬಿಯ ಎಸಳುಗಳನ್ನೇ ಬಳಸುತ್ತಿದ್ದರು.

## ’ಧನ್ವಂತರಿ, ಆಯುರ್ವೇದಾಶ್ರಮ’ ಸ್ಥಾಪನೆ
೧೯೮೨ ರಲ್ಲಿ ’ಧನ್ವಂತರಿ, ಆಯುರ್ವೇದಾಶ್ರಮ’ ಸ್ಥಾಪನೆಮಾಡಿ, ರೋಗಿಗಳಿಗೆ ಉಚಿತವಾಗಿ ಔಷಧಿಯನ್ನು ಕೊಡುತ್ತಿದ್ದರು.

## ಆಗಿನಕಾಲದಲ್ಲಿ ಪುಟ್ಟ ಉದ್ಯಮಿಯಾಗಿದ್ದ ಪಂಡಿತರು, ಜನಹಿತ ಕಾರ್ಯದಲ್ಲಿ ದುಡಿದರು
ಹೆಣ್ಣುಮಕ್ಕಳ ವಿದ್ಯಾಭ್ಯಾಸಕ್ಕೆ ಆದ್ಯತೆ ಕೊಟ್ಟರು. ಅವರಬಳಿ ದುಡಿಯುತ್ತಿದ್ದ ಉದ್ಯೋಗಿಗಳ ಯೋಗಕ್ಷೇಮದ ಬಗ್ಗೆ ಕಾಳಜಿ. ನಂಜನಗೂಡಿನಲ್ಲಿ ೨೦ ವರ್ಷ ಟೆನ್ನಿಸ್ ಕ್ಲಬ್ ನಡೆಸಿದರು. ಅವರೊಬ್ಬ ಒಳ್ಳೆಯ ಕಾಲ್ಚೆಂಡ್ ಆಟಗಾರರು. ೧೯೭೫ ರಲ್ಲಿ ಅವರು ನಿಧನರಾದರು.

ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ಬನಶಂಕರಿ ದೇವಿ ಕ್ಷೇತ್ರ

**ಬನಶಂಕರಿ ದೇವಿ ಕ್ಷೇತ್ರ**ವು ಬಾದಾಮಿಯ ಚೊಳಚಗುಡ್ಡ ಎಂಬ ಊರಿನಲ್ಲಿದೆ. ಬನಶಂಕರಿ ದೇವಿಯ ಜಾತ್ರೆ ಉತ್ತರ ಕರ್ನಾಟಕದ ಬಹು ದೊಡ್ಡ ಜಾತ್ರೆ. ನೂರಾರು ವರ್ಷಗಳಿಂದ ಈ ಜಾತ್ರೆ ಅನೂಚಾನವಾಗಿ ನಡೆದುಕೊಂಡು ಬಂದಿದೆ. ಜಾತ್ರೆಗೆ ನೆರೆ ರಾಜ್ಯಗಳಿಂದ (ಮಹಾರಾಷ್ಟ್ರ)  ಸಾವಿರಾರು ಜನರು ಬರುತ್ತಾರೆ.ಶಾಕಂಭರಿ ದೇವಿಯ ಮೊದಲ ಶಕ್ತಿಪೀಠ ಉತ್ತರ ಪ್ರದೇಶದ ಸಹರಾನ್‌ಪುರ ಜಿಲ್ಲೆಯಲ್ಲಿದೆ. ಶಾಕಂಭರಿ ದೇವಿಯ ಇತರ ಎಲ್ಲಾ ದೇವಾಲಯಗಳನ್ನು ಈ ಶಕ್ತಿಪೀಠದ ನಂತರ ನಿರ್ಮಿಸಲಾಗಿದೆ.ಶಾಕಂಭರಿ ದೇವಿಯ ಮೊದಲ ಶಕ್ತಿಪೀಠ ಉತ್ತರ ಪ್ರದೇಶದ ಸಹರಾನ್‌ಪುರ ಜಿಲ್ಲೆಯಲ್ಲಿದೆ. ಶಾಕಂಭರಿ ದೇವಿಯ ಇತರ ಎಲ್ಲಾ ದೇವಾಲಯಗಳನ್ನು ಈ ಶಕ್ತಿಪೀಠದ ನಂತರ ನಿರ್ಮಿಸಲಾಗಿದೆ.

ದೇಶದಲ್ಲಿರುವ ಶಕ್ತಿ ದೇವತೆಯ ಪ್ರಮುಖ ಪೀಠಗಳಲ್ಲಿ ಬನಶಂಕರಿ ಕ್ಷೇತ್ರವೂ ಒಂದು. ಬನಶಂಕರಿ ದೇವಿ ಚಾಲುಕ್ಯ ಕುಲದೇವತೆ. ಬನಶಂಕರಿ ದೇವಾಲಯವು ಸಾವಿರಾರು ವರ್ಷಗಳ ಹಿಂದೆ ನಿರ್ಮಾಣವಾಗಿರಬಹುದು ಎನ್ನಲಾಗಿದೆ. ಹಳೆಯ ಬನಶಂಕರಿ ದೇವಾಲಯದ ಗರ್ಭ ಗೃಹವು ಮಣ್ಣಿನಲ್ಲಿ ಹೂತು ಹೋಗಿದೆ. ಈ ಪೀಠದಲ್ಲಿ *ಪರಶುರಾಮ ಅನಗಳ* ಎಂಬುವವರ ಹೆಸರು ಸಹ ಇದೆ.

## ಬನಶಂಕರಿದೇವಿ ಮೂರ್ತಿ
ಬನಶಂಕರಿ ದೇವಿಯ ಮೂರ್ತಿ ಐದು ಅಡಿ ಎತ್ತರವಿದೆ. ಕಪ್ಪು ಶಿಲೆಯಲ್ಲಿ ಸಿಂಹ ರೂಪಿಣಿಯಾಗಿ ತಾಯಿ ಮೂಡಿದ್ದಾಳೆ. ದೇವಿಗೆ ಅಷ್ಟ ಭುಜ,ಕೈಗಳಿವೆ. ಬಲಗೈಯಲ್ಲಿ ಖಡ್ಗ, ಗಂಟೆ, ತ್ರಿಶೂಲ ಮತ್ತು ಲಿಪ್ತಿ ಹಾಗೂ ಎಡಗೈಯಲ್ಲಿ ಡಮರು, ಡಾಲು, ರುಂಡ ಮತ್ತು ಅಮೃತ ಪಾತ್ರೆಗಳಿವೆ. ಈ ದೇವಿ ತ್ರಿನೇತ್ರೆ. ಬನಶಂಕರಿಯನ್ನು ಮಹಾಕಾಳಿ, ಮಹಾಲಕ್ಷ್ಮೀ ಮತ್ತು ಮಹಾ ಸರಸ್ವತಿ ಎಂತಲೂ ಕರೆಯುತ್ತಾರೆ. ತಾಯಿಯ ಬಲಗೈಯು ಸುಜ್ಞಾನದ ಸಂಕೇತವಾದರೆ ಎಡಗೈಯು ಶೌರ್ಯದ ಸಂಕೇತವಾಗಿದೆ. ದೇವಸ್ಥಾನದ ಶಿಖರವು ಚೌಕ ಕೋನಾಕಾರವಾಗಿ ಹಂತ ಹಂತವಾಗಿ ಮೇಲೆರುತ್ತಾ ಹೋಗಿದೆ. ಗೋಪುರದಲ್ಲಿ ಯಾವ ದೇವರ ವಿಗ್ರಹಗಳೂ ಇಲ್ಲ. ದೇವಾಲಯಕ್ಕೆ ನಾಲ್ಕೂ ದಿಕ್ಕಿನಲ್ಲಿ ದ್ವಾರಗಳಿವೆ. ದೇವಾಲಯದ ಆವರಣದಲ್ಲಿ ನಾಲ್ಕು ದೀಪಸ್ತಂಭಗಳಿವೆ. ಕಾರ್ತಿಕ ಮಾಸದಲ್ಲಿ ಈ ದೀಪಸ್ತಂಭಗಳಲ್ಲಿ ಭಕ್ತರು ದೀಪವನ್ನು ಬೆಳಗಿಸುತ್ತಾರೆ.

ವರ್ಗ:ಜಾತ್ರೆ
ವರ್ಗ:ಬಾದಾಮಿ ತಾಲೂಕಿನ ಪ್ರವಾಸಿ ತಾಣಗಳು
ವರ್ಗ:ಕರ್ನಾಟಕದ ದೇವಾಲಯಗಳು
ಪಿಂಚಣಿ

ಸಾಮಾನ್ಯವಾಗಿ, **ಪಿಂಚಣಿ**ಯು ಜನರು ಉದ್ಯೋಗದಿಂದ ಕ್ರಮಬದ್ಧ ವರಮಾನವನ್ನು ಗಳಿಸದಿರುವಂಥ ಕಾಲದಲ್ಲಿ ಅವರಿಗೆ ವರಮಾನವನ್ನು ಒದಗಿಸುವ ಒಂದು ವ್ಯವಸ್ಥೆ. ಅದು ನಿವೃತ್ತಿ ಆದಾಯವಾಗಿ ಆಮೇಲಿನ ಬಳಕೆಗಾಗಿ ನಿಧಿಯ ತೆರಿಗೆ-ಮುಕ್ತ ಶೇಖರಣೆಗೆ ಎಡೆಗೊಡುವ ಒಂದು ತೆರಿಗೆ ಮುಕ್ತ ಉಳಿತಾಯ ಸಾಧನ. ಪಿಂಚಣಿಗಳನ್ನು ವಿಚ್ಛೇದ ಘಟಕಗಳೆಂದು ತಿಳಿಯಬಾರದು; ಮೊದಲೆಯನದನ್ನು ಕ್ರಮಬದ್ಧ ಕಂತುಗಳಲ್ಲಿ ಸಂದಾಯಮಾಡಲಾದರೆ, ಎರಡನೆಯದನ್ನು ಒಂದೇ ಮೊತ್ತದಲ್ಲಿ ಸಂದಾಯಮಾಡಲಾಗುತ್ತದೆ.

ವರ್ಗ:ನಿವೃತ್ತಿ
ರಾಮ ನಾರಾಯಣ

**ರಾಮ ನಾರಾಯಣ** ()೨೦ ಶತಮಾನದ ಪ್ರಸಿದ್ಧ ಸಾರಂಗಿ ವಾದಕರು. ಇವರು ಸಾರಂಗಿ ವಾದನದಲ್ಲಿ ಅಂತರಾಷ್ಟ್ರೀಯ ಖ್ಯಾತಿ ಗಳಿಸಿದ್ದಾರೆ.ಇವರಿಗೆ ೨೦೦೫ರಲ್ಲಿ ಪದ್ಮವಿಭೂಷಣ ಪ್ರಶಸ್ತಿ ಲಭಿಸಿದೆ. ಇವರು ಸ್ವಂತವಾಗಿ ಸಾರಂಗಿಯ ಮೂಲಕ ಸಂಗೀತ ರಚಿಸಿದ್ದಾರೆ.

## ಹೊರಗಿನ ಕೊಂಡಿಗಳು 
* escort marmaris 

ವರ್ಗ:೧೯೨೭ ಜನನ
ವರ್ಗ:ಹಿಂದುಸ್ತಾನಿ ಸಂಗೀತ
ವರ್ಗ:ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ಗ್ಲೂಕೋಸ್ ಸಂಯೋಜಿತ ಹೀಮೋಗ್ಲೋಬಿನ್

**ಗ್ಲೂಕೋಸ್ ಸಂಯೋಜಿತ ಹೀಮೋಗ್ಲೋಬಿನ್** (*ಹೀಮೋಗ್ಲೋಬಿನ್ ಎ೧ಸಿ, ಎಚ್‌ಬಿ೧ಸಿ, ಎ೧ಸಿ*, ಅಥವಾ *ಎಚ್‌ಬಿ೧ಸಿ*; ಕೆಲವೊಮ್ಮೆ *ಎಚ್‌ಬಿಎ೧ಸಿ* ಎಂದೂ) ಪ್ರಮುಖವಾಗಿ ದೀರ್ಘ ಕಾಲಾವಧಿಯಲ್ಲಿನ ಸರಾಸರಿ ಪ್ಲ್ಯಾಸ್ಮಾ ಗ್ಲೂಕೋಸ್ ಸತ್ವವನ್ನು ಗುರುತಿಸಲು ಬಳಸಲಾಗುವ ಹೀಮೋಗ್ಲೋಬಿನ್‌ನ ಒಂದು ಪ್ರಕಾರ. ಅದು ಗ್ಲೂಕೋಸ್‌ನ ಅಧಿಕ ಪ್ಲ್ಯಾಸ್ಮಾ ಮಟ್ಟಗಳಿಗೆ ಹೀಮೋಗ್ಲೋಬಿನ್‌ನ ಸಹಜ ಒಡ್ಡಿಕೆಯಿಂದ ಕಿಣ್ವರಹಿತ ಪ್ರತಿಕ್ರಿಯೆಗಳ ಸರಣಿಯಲ್ಲಿ ರಚಿತವಾಗುತ್ತದೆ. ಹೀಮೋಗ್ಲೋಬಿನ್‌ನ ಕಿಣ್ವರಹಿತ ಸಕ್ಕರೆ ಪ್ರೋಟೀನ್ ಪ್ರತಿಕ್ರಿಯೆಯನ್ನು ಮಧುಮೇಹದಲ್ಲಿ ಹೃದಯ ನಾಳ ರೋಗ, ಮೂತ್ರಪಿಂಡ ರೋಗ ಮತ್ತು ಅಕ್ಷಿಪಟಲ ರೋಗಕ್ಕೆ ಸಂಬಂಧಿಸಲಾಗಿದೆ.

ವರ್ಗ:ರಕ್ತಪರೀಕ್ಷೆಗಳು
ವರ್ಗ:ರಕ್ತ
ಪ್ರೋಟೀನ್

[thumb|320px|ವರ್ಣರಂಜಿತ [ಆಲ್ಫಾ ಸುರುಳಿಗಳನ್ನು ತೋರಿಸುವ ಮಾಯಗ್ಲೋಬಿನ್‌ನ ಮೂರು ಆಯಾಮದ ರಚನೆಯ ಒಂದು ಚಿತ್ರಣ. ಕ್ಷ-ಕಿರಣ ಸ್ಫಟಿಕ ವಿಜ್ಞಾನದ ಮೂಲಕ ರಚನೆಯನ್ನು ಕಂಡುಹಿಡಿಯಲಾದ ಮೊದಲ ಪ್ರೋಟೀನ್ ಇದಾಗಿತ್ತು.]]
**ಪ್ರೋಟೀನ್**‌ಗಳು (**ಬಹುಪೆಪ್ಟೈಡ್‌ಗಳು** ಎಂದೂ ಪರಿಚಿತವಾಗಿವೆ) ರೇಖಾತ್ಮಕ ಸರಣಿಯಲ್ಲಿರುವ ಮತ್ತು ಗೋಳಾಕಾರದಲ್ಲಿ ಸುತ್ತಿರುವ ಅಮೀನೋ ಆಮ್ಲಗಳಿಂದ ರಚಿತವಾಗಿರುವ ಸಾವಯವ ಸಂಯುಕ್ತಗಳು. ಒಂದು ಪಾಲಮರ್‌ನಲ್ಲಿನ ಅಮೀನೋ ಆಮ್ಲಗಳು ಪಕ್ಕದ ಅಮೀನೋ ಆಮ್ಲ ಅವಶೇಷಗಳ ಕಾರ್ಬಾಕ್ಸಿಲ್ ಮತ್ತು ಅಮೀನೋ ಗುಂಪುಗಳ ನಡುವಿನ ಪೆಪ್ಟೈಡ್ ಬಂಧಗಳಿಂದ ಒಟ್ಟಾಗಿ ಸೇರಿಸಲ್ಪಟ್ಟಿರುತ್ತವೆ. ಒಂದು ಪ್ರೋಟೀನ್‌ನ ಅಮೀನೋ ಆಮ್ಲಗಳ ಸರಣಿಯು ವಂಶವಾಹಿ ಸಂಕೇತದಲ್ಲಿ ಸಂಕೇತೀಕರಿಸಲಾದ ಒಂದು ವಂಶವಾಹಿಯ ಸರಣಿಯಿಂದ ನಿರೂಪಿಸಲ್ಪಡುತ್ತದೆ.

## ಸಸ್ಯಹಾರಿಗಳು ಸೇವಿಸಬಹುದಾದ ಪ್ರೋಟಿನ್ ಆಹಾರಗಳು
ಸಸ್ಯಾಹಾರಕ್ಕಿ೦ತ ಮಾ೦ಸಹಾರದಲ್ಲಿ ಹೆಚ್ಚಿನ ಪ್ರೋಟೀನ್ ಇದೆ ಎನ್ನುವ ವಾದವಿದೆ.ಆದರೆ ಮಾಂಸಹಾರಿಗಳು ತಾವು ತಿನ್ನುವ ಆಹಾರದಲ್ಲಿ ಹೆಚ್ಚಿನ ಪೋಶಕಾಂಶಗಳು ಇದೆ ಎಂದು ಹೇಳಿದರ ಸಸ್ಯಹಾರಿಗಳು ತಾವು ಸೇವಿಸುವುದೇ ಅಧಿಕ ಪೋಶಕಾಂಶಗಳು ಇರುವ ಆಹಾರವೆನ್ನುತ್ತಾರೆ. ಇಂತಹ  ಪ್ರೋಟೀನ್ ಸಸ್ಯಾಹಾರಿಗಳಿಗೆ ಲಭ್ಯವಾಗಬೇಕಾದರೆ ಏನು ಮಾಡಬೇಕು?

## ಲವಲವಿಕೆಯ ಜೀವನಶೈಲಿಗೆ ಪ್ರೋಟೀನ್‍ಯುಕ್ತ ಆಹಾರಗಳು
here are some health tips and tricks
intermittent fastin 

### ಬೀಜಗಳು
ಉನ್ನತ ಮಟ್ಟದ ಪ್ರೋಟೀನ್‍ ಇರುವಂತಹ ಬೀಜಗಳನ್ನುಯಾವುದೇ ಸಮಯದಲ್ಲಿ ಸೇವಿಸಬಹುದಾಗಿದೆ.ತುಂಬಾ ರುಚಿಕರವಾಗಿರುವ ಒಂದು ಔನ್ಸ್ ಬಾದಾಮಿಯಲ್ಲಿ ೬ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ. ಒಂದು ಔನ್ಸ್  ಗೋಡಂಬಿಯಲ್ಲಿ ೪ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ.

### ಪಾಲಕ್ ಸೊಪ್ಪು
ಒಂದು ಕಪ್ ಪಾಲಕ್ ಸೊಪ್ಪಿನಲ್ಲಿ ೫.೩೫ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ .ಇದರಲ್ಲಿ ಬೇಯಿಸಿದ ಮೊಟ್ಟೆಯಲ್ಲಿ ಸಿಗುವ ಪ್ರೋಟೀನ್‍ಗಿಂತ ಹೆಚ್ಚಿನ ಪ್ರೋಟೀನ್‍ ಲಭ್ಯವಿದೆ.ವಿಟಮಿನ್ ಮತ್ತು ಕ್ಯಾಲ್ಶಿಯಂ ಹೀರುವಿಕೆಯನ್ನು ಇದು ತಡೆಯುವುದು.

### ಹಾಲಿನ ಉತ್ಫನ‍್ನಗಳು
ಹಾಲು,ಮೊಸರು,ಗಿಣ್ಣು ಅಥವಾ ಪನೀರ್ ಇವುಗಳಲ್ಲಿ ಉತ್ತಮ ಮಟ್ಟದ ಪ್ರೋಟೀನ್‍ ಲಭ್ಯವಿದೆ.ಒಂದು ಔನ್ಸ್ ನಲ‍್ಲಿ ೭ ರಿಂದ ೧೩ ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಾಗುತ್ತದೆ.ಒಂದು ಟೇಬಲ್ ಚಮಚ ಬೆಣ್ಣೆಯಲ್ಲಿ೦.೧ಗ್ರಾಂ ರಷ್ಟು ಪ್ರೋಟೀನ್‍ ಲಭ್ಯವಿದೆ.

### ಕ್ವಿನೊ
ಕ್ವಿನೊದಲ್ಲಿ ಒಂದು ಕಪ್ ಗೆ ೮ಗ್ರಾಂನಷ್ಟು ಪ್ರೋಟೀನ್‍ ಲಭ್ಯವಿದೆ.ಇತರೆ ಧಾನ್ಯಗಳಿಗೆ ಹೋಲಿಸಿದರೆ ಇದು ತುಂಬಾ ಭಿನ್ನವಾಗಿರುವಂತದ್ದಾಗಿದೆ.ದೇಹದ ಬೆಳವಣಿಗೆಗೆ ಬೇಕಾಗಿರುವ ೯ ಪ‍್ರಮುಖ ಅಮಿನೋ ಆಮ್ಲವು ಇದರಲ್ಲಿದೆ.ಇದನ್ನು ಬೆಳಿಗ್ಗೆ ಉಪಹಾರಕ್ಕೆ ಸೇವಿಸಬಹುದು ಅಥವಾ ತರಕಾರಿಗಳೊಂದಿಗೆ ಸಲಾಡ್ ರೂಪದಲ್ಲಿಸೇವಿಸಬಹುದು.

## ಉಲ್ಲೇಖಗಳು
ವರ್ಗ:ಆಹಾರ ವಿಜ್ಞಾನ
ಮಿನರ್ವ ಸರ್ಕಲ್, ವಿಶ್ವೇಶ್ವರಪುರಂ

'ವಿಶ್ವೇಶ್ವರಪುರಂ'ನಲ್ಲಿ ಈಗ 'ಮಿನರ್ವ ಸರ್ಕಲ್' ಎಂದು ಕರೆಯಲ್ಪಡುವ ಸ್ಥಳದಲ್ಲಿ ಒಂದು ಮಳಿಗೆ ಇದೆ. ಅದರಲ್ಲಿ ಹಲವಾರು ಮಳಿಗೆಗಳ ತಾಣವಿದೆ. ಮೊದಲು ಸುಮಾರು ೩ ದಶಕಗಳ ಹಿಂದೆ ಇಲ್ಲಿ,'ಮಿನರ್ವ ಟಾಕೀಸ್' ಎಂಬ ಚಿತ್ರಮಂದಿರವಿತ್ತು. ಅಷ್ಟೇನೂ 'ಪಾಶ್' ಎನ್ನದಿದ್ದರೂ ವಿಶಾಲವಾದ ಎಲ್ಲವರ್ಗದ ಜನರಿಗೂ ಕೈಗೆಟುಕುವ ಟಿಕೆಟ್ ದರಗಳಿದ್ದು, ಚಿತ್ರಪ್ರಿಯರಿಗೆ ಬಹಳ ಮುದಕೊಡುವ ಜಾಗವಾಗಿತ್ತು. ಮೆಜೆಸ್ಟಿಕ್ ಅಥವಾ ಕಂಟೋನ್ಮೆಂಟ್ ಗೆ ಚಿತ್ರವನ್ನು ವೀಕ್ಷಿಸಲೆಂದೇ ಹೋಗುತ್ತಿದ್ದ ರಸಿಕರಿಗೆ ಇದು ಒಂದು ಸುಲಭವಾದ ಹತ್ತಿರದಲ್ಲಿದ್ದ ಚಿಕ್ಕ ಚೊಕ್ಕ ಸಿನಿಮಾ ಮಂದಿರವಾಗಿತ್ತು. ನಂತರ ಬಂದ ಮಾಲ್ ಅಥವಾ ಮಾರುಕಟ್ಟೆಯ ಸಂಸ್ಕೃತಿಯಿಂದಾಗಿ ಹಲವಾರು ಚಿತ್ರಮಂದಿರಗಳು ಮಳಿಗೆಗಳಾಗಿ ಪರಿವರ್ತಿತಗೊಂಡಾಗ, 'ಮಿನರ್ವ ಸಿನಿಮಾ ಮಂದಿರ'ವೂ ತನ್ನ ಸ್ಥಾನವನ್ನು ಸುಧಾರಿಸಬೇಕಾಗಿ ಬಂತು. ಇಲ್ಲಿಗೆ 'ತೆಲುಗು' ಮತ್ತು'ಕನ್ನಡ'ಚಿತ್ರಗಳು ಹೆಚ್ಚಾಗಿ ಬರುತ್ತಿದ್ದವು. ಮಿನರ್ವ ಸರ್ಕಲ್ ಬಳಿ ಪಂಜಾಬ್ ನಾಷನಲ್ ಬ್ಯಾಂಕ್ ಇದೆ.

ವರ್ಗ:ಬೆಂಗಳೂರು
ಸೋಯಾ ಅವರೆ

**ಸೋಯಾ ಅವರೆ**ಯು (*ಗ್ಲೈಸೀನಿ ಮ್ಯಾಕ್ಸ್*) ಪೂರ್ವ ಏಷ್ಯಾಕ್ಕೆ ಸ್ಥಳೀಯವಾದ ದ್ವಿದಳಧಾನ್ಯದ ಒಂದು ಜಾತಿ. ಸಸ್ಯವನ್ನು ಒಂದು ಬೇಳೆಯ ಬದಲು ಒಂದು ಎಣ್ಣೆಬೀಜವಾಗಿ ವರ್ಗೀಕರಿಸಲಗುತ್ತದೆ. ಅದು ಚೀನಾದಲ್ಲಿ ಮುಖ್ಯವಾಗಿ ಬೆಳೆ ಆವರ್ತನದ ಅಂಗವಾಗಿ ಮಣ್ಣಿನಲ್ಲಿ ಸಾರಜನಕವನ್ನು ಸೇರಿಸಲು ೫,೦೦೦ ವರ್ಷಗಳಿಂದ ಬಳಸಲಾಗುತ್ತಿರುವ ಒಂದು ವಾರ್ಷಿಕ ಸಸ್ಯವಾಗಿದೆ.

File:Lait-soya-soja-beans-legumineuse-Pixabay.jpg
File:Kalo_Bhatmas.jpg
File:Soybean Oil, Meal and Beans (10059732523).jpg
File:Soy_powder.jpg

## ಉಲ್ಲೇಖಗಳು 
ವರ್ಗ:ದ್ವಿದಳಧಾನ್ಯಗಳು
ವರ್ಗ:ಸಸ್ಯಗಳು
ವರ್ಗ:ಆಹಾರ ಧಾನ್ಯಗಳು
ರಘುನಂದನ ಕಾಮತ್

thumb|right|250px|'ರಘುನಂದನ ಕಾಮತ್'  
’**ರಘುನಂದನ್ ಕಾಮತ್,**’ ’ನ್ಯಾಚುರಲ್ ಐಸ್ಕ್ರೀಂಮ್’'ಬ್ರಾಂಡ್', ತಯಾರಕರಾಗಿ ಮುಂಬೈನಲ್ಲೇ ೪೫ ಶಾಖೆಗಳನ್ನು ಹೊಂದಿ, ಅತ್ಯಂತ ಜನಪ್ರಿಯರಾಗಿದ್ದಾರೆ. 'ರಘುನಂದನ್ ಕಾಮತ್', ಮೂಲತಃ ’ಮೂಲ್ಕಿ ಪುತ್ತೂರಿನವರು’. 

## ಐಸ್ ಕ್ರೀಂ ಉತ್ಪಾದಕರಾಗಿ
*ದೇಶದ ’ಒಬ್ಬ ಗಣ್ಯ ಐಸ್ ಕ್ರೀಂ ಉತ್ಪಾದಕ’ರಾಗಿ ಬೆಳೆದ ಸಂಗತಿ ರೋಚಕವಾಗಿದೆ. ಸುಮಾರು ೨೦೦ ಚದರ ಅಡಿ ಪ್ರದೇಶದಲ್ಲಿ ಸುಮಾರು ೨೫ ವರ್ಷಗಳ ಹಿಂದೆ ’ನ್ಯಾಚುರಲ್ ಐಸ್ಕ್ರೀಂ’ ತಯಾರಿಕೆಯ ಘಟಕವನ್ನು ಚಿಕ್ಕದಾಗಿ ಆರಂಭಿಸಿ, ಅದರ ವಿತರಣೆ ಮತ್ತು ಗುಣಮಟ್ಟದಲ್ಲಿ ಬೇರೆ ಐಸ್ಕ್ರೀಂಗಳ ಜೊತೆಗೆ ಪೈಪೋಟಿಯಲ್ಲಿ ಯಶಸ್ಸನ್ನು ಗಳಿಸುವುದರ ಮೂಲಕ ತಮ್ಮ ’ಶಾಖಾಜಾಲ’ವನ್ನು ಮುಂಬೈನಲ್ಲಿ ವಿಸ್ತರಿಸಿದರು. 
*ರುಚಿ ರುಚಿಯಾದ ಐಸ್ಕ್ರೀಂಗಳುಸುಲಭವಾಗಿ ಎಲ್ಲೆಡೆ ಸಿಗುವಂತೆ ಮಾಡಿರುವ ವ್ಯವಸ್ಥೆಗಳು, ಸಾಮಾನ್ಯ ಜನರಿಂದ ಹಿಡಿದು ಚಿತ್ರರಂಗದವರು, 'ಕಾರ್ಪೊರೇಟ್ ವಲಯದವರು', ಕ್ರೀಡಾಪಟುಗಳು, ರಾಜಕೀಯ ಮುಖಂಡರುಗಳು ಸಹಿತ ಬೇರೆ ಅನ್ಯ ವರ್ಗದ ಜನ ನ್ಯಾಚುರಲ್ ಐಸ್ಕ್ರೀಂನ ಅಭಿಮಾನಿಗಳಾಗಿದ್ದಾರೆ. ರುಚಿಯಲ್ಲಿ ಕೆಲವು 'ಆವಿಶ್ಕಾರಗಳನ್ನು' ಕಾಮತ್ ಪ್ರಯತ್ನಿಸಿದ್ದು ಕೆಲವೊಂದು ಐಸ್ಕ್ರೀಂ ತಯಾರಿಸುವ ಯಂತ್ರಗಳನ್ನೂ ಸಂಯೋಜಿಸಿ ಯಶಸ್ಸನ್ನು ಹಾಸಿಲ್ ಮಾಡಿದ್ದಾರೆ.

## ಕಾಮತ್ 'ವಿಶೇಷ ಐಸ್ಕ್ರೀಂ ಗಳು' ಉತ್ಪಾದನೆಗಳು
*ಸಿಯಾಳದ ಐಸ್ಕ್ರೀಂ, ಕಿತ್ತಳೆ ಐಸ್ಕ್ರೀಂ, ಅವರ್ ವಿಶೇಷ ಉತ್ಪನ್ನಗಳು. ಮಂಗಳೂರಿನಲ್ಲಿ ಸಿಯಾಳ, ಹಲಸಿನ ಹಣ್ಣು, ಮತ್ತು ವೆನಿಲ್ಲಾ ಸಂಸ್ಕರಣ ಘಟಕಗಳನ್ನು ಪ್ರಾರಂಭಿಸುವ ಇರಾದೆ ಅವರಿಗಿದೆ. ನೇಪಾಳ, ಶ್ರೀಲಂಕಾ, ದುಬೈ ಮತ್ತು ಯೂರೋಪ್ ನಿಂದಲೂ ಹೆಚ್ಚಾದ ಬೇಡಿಕೆಯಿದೆ. ಈ ನಿಟ್ಟಿನಲ್ಲಿ ವ್ಯವಹಾರವನ್ನು ವಿಸ್ತರಿಸುವ ಇಂಗಿತವನ್ನು ವ್ಯಕ್ತಪಡಿಸುತ್ತಾರೆ. 
*ಒಟ್ಟು ೧೦೦ ನ್ಯಾಚುರಲ್ ಐಸ್ಕ್ರೀಂ ಶಾಖೆಗಳನ್ನು ಹೊಂದುವ ಗುರಿಯನ್ನು ಹಾಕಿ ಕೊಂಡಿದ್ದಾರೆ. ೭೫ ನೇ ಶಾಖೆ ಮಂಗಳೂರು ಮತ್ತು ೭೬ ನೆಯ ಶಾಖೆ ಉಡುಪಿ, ಮತ್ತು ಮಣಿಪಾಲ್ಗಳಲ್ಲಿ ಶೀಘ್ರವೇ ಪ್ರಾರಂಭವಾಗಲಿವೆ. ಮುಂಬೈನಗರವಲ್ಲದೆ, ಹೈದರಾಬಾದ್, ಗೋವಾ, ಕೊಲ್ಹಾಪುರ, ಬೆಂಗಳೂರು ನಗರಗಳಲ್ಲಿ ಗ್ರಾಹಕರು ಉತ್ತಮ ಪ್ರತಿಸ್ಪಂದನ ಕೊಟ್ಟಿರುವ ಹಿನ್ನೆಲೆಯಲ್ಲಿ ಕರ್ನಾಟದ ಕೆಲವು ನಗರಗಳಲ್ಲಿ ಶಾಖೆಯನ್ನು ಪ್ರಾರಂಭಿಸಲು ಅಪೇಕ್ಷಿಸುತ್ತಿದ್ದಾರ‍ೆ.

## ಬೆಂಗಳೂರಿನಲ್ಲಿ ಶಾಖೆಗಳು
# ಕೋರಮಂಗಲ, 
# ಜಯನಗರ, 
# ಸೇಂಟ್ ಮಾರ್ಕ್ಸ್ ರಸ್ತೆಗಳಲ್ಲಿ ಸದ್ಯಕ್ಕೆ ಫೆಬ್ರವರಿ, ೭ ರಂದು ನ್ಯಾಚುರಲ್ ಐಸ್ಕ್ರಿಂ ಶಾಖೆಗಳನ್ನು ಉಧಾಟಿಸುವ ಯೋಜನೆಯಿದೆ. 
# ಬೆಂಗಳೂರಿನಲ್ಲಿ ಒಟ್ಟು ೧೫ ಶಾಖೆಗಳನ್ನು ತೆರೆಯುವ ಯೋಜನೆ ಸಫಲವಾಗಲಿದೆ.

## ಗೌರವ ಪ್ರಶಸ್ತಿಗಳು
* ಕಾರ್ಪೊರೇಶನ್ ಬ್ಯಾಂಕ್,ರವರ, ’ಎಸ್. ಎಮ್. ಇ. ಎಕ್ಸಲೆನ್ಸಿ ಪ್ರಶಸ್ತಿ’
* ’ಯಶಸ್ವಿ ಹೊರನಾಡು ಕನ್ನಡಿಗ’ ಬಿರುದು,

## ಉಲ್ಲೇಖಗಳು

ವರ್ಗ : ಭಾರತೀಯ ಉದ್ಯಮಿಗಳು
ಮಾವಳ್ಳಿ

ಇದು ಪ್ರಮುಖವಾಗಿ ಚಿಕ್ಕಮಾವಳ್ಳಿ, ಮತ್ತು ದೊಡ್ಡಮಾವಳ್ಳಿ ವಲಯವೆಂದು ಹೆಸರಾಗಿದೆ. ಎರಡೂ ಅಕ್ಕಪಕ್ಕಗಳಲ್ಲಿವೆ. ಮಧ್ಯಮವರ್ಗದ ಜನರು ವಾಸಿಸುವ ಬಹಳ ಹಳೆಬೆಂಗಳೂರು ಪ್ರದೇಶಗಳೊಂದಾಗಿರುವ ಚಿಕ್ಕಮಾವಳ್ಳಿ, ಇಲ್ಲಿ ಕೃಂಬಿಗಲ್ ರಸ್ತೆಯ ಪಕ್ಕದಲ್ಲಿ, 'ಲಾಲ್ ಬಾಗ್ ಸಸ್ಯೋದ್ಯಾನ'ವಿದೆ. ೫ ದಶಕಗಳ ಹಿಂದೆ ಉಪ್ಪಾರಳ್ಳಿ ಎಂದು ಕರೆಯಲಾಗುತ್ತಿದ್ದ ಜಾಗದ  ಹತ್ತಿರದಲ್ಲೇ,'ಬಸವನಗುಡಿ ಕೋಆಪರೇಟಿವ್ ಸೊಸೈಟಿಯ ಶಾಖೆ,' 'ಮುನಿಸಿಪಲ್ ಮಾರುಕಟ್ಟೆ',ಗಳಿವೆ. ಇಲ್ಲಿನ 'ರಂಗಪ್ಪನ ಗಲ್ಲಿ', 'ಕೃಷ್ಣಪ್ಪನ ಗಲ್ಲಿ',ಗಳು, ಇಂದಿಗೂ ಇದ್ದು ಇಲ್ಲಿನ ಹಳೆಯ ಸುಂದರ ನೆನಪುಗಳ ಅನುಭವಗಳು, ವಾಸಿಗಳ ಮನಸ್ಸಿನಲ್ಲಿ ಹಸಿರಾಗಿವೆ. ಕವಿ, ಕೆ.ಎಸ್.ನಿಸಾರ್ ಅಹಮದ್,ತಾವು ಈ ಜಾಗದಲ್ಲಿ ಬಾಲ್ಯದ ದಿನಗಳನ್ನು ಕಳೆದಿದ್ದರಂತೆ. 'ಮಾವಳ್ಳಿ'ಯಿಂದ ನಡೆದೇ ಹೋಗುವಷ್ಟು ಹತ್ತಿರದಲ್ಲಿ 'ಮಿನರ್ವಾ ಸರ್ಕಲ್','ಸಜ್ಜನ್ ರಾವ್ ಸರ್ಕಲ್', ಮತ್ತು'ಕೃಷ್ಣರಾವ್ ಸರ್ಕಲ್', ಗಳಿವೆ. 'ಮಾವಳ್ಳಿ ಟಿಫಿನ್ ರೂಮ್,'(M.T.R, Bengaluru)' ಕೂಡ ತೀರ ಹತ್ತಿರ. ದೇವಾಲಯಗಳು, ಶಾಪಿಂಗ್ ಮಳಿಗೆಗಳು ಎಲ್ಲವೂ ಇದ್ದು, ಇಂದಿಗೂ ಸಾಮಾನ್ಯ ಜನರು ಹೆಚ್ಚು ದುಬಾರಿ ಜೀವನಕ್ಕೆ ಬಲಿಯಾಗದೆ, ಸುಖವಾಗಿರಲು ಸೌಲಭ್ಯಗಳು ಇಲ್ಲಿ ಲಭ್ಯ.
## 'ಮಹಾರಾಷ್ಟ್ರ ಮಹಿಳಾ ವಿದ್ಯಾಲಯ', 'ರಾಷ್ಟ್ರೀಯ ವಿದ್ಯಾಲಯ', ಮುಂತಾದ ವಿದ್ಯಾಸಂಸ್ಥೆಗಳು ಹತ್ತಿರ
ಪ್ರಖ್ಯಾತ 'ನ್ಯಾಷನಲ್ ಹೈಸ್ಕೂಲ್'ಮತ್ತು 'ನ್ಯಾಷನಲ್ ಕಾಲೇಜ್' ಇಲ್ಲಿಗೆ ಸಮೀಪದಲ್ಲಿವೆ. 'ಸಿಟಿ ಮಾರ್ಕೆಟ್', 'ಕಲಾಸಿಪಾಳ್ಯಂ ಬಸ್ ನಿಲ್ದಾಣ' ಹತ್ತಿರ.

ವರ್ಗ : ಬೆಂಗಳೂರು
ಆರ್.ಎಲ್. ಜಾಲಪ್ಪ

**ಆರ್.ಎಲ್. ಜಾಲಪ್ಪ** ರವರು ಕರ್ನಾಟಕದ ರಾಜಕಾರಣಿ ಇವರು 4 ಬಾರಿ ಲೋಕಸಭೆಯ ಸದಸ್ಯರು ಮತ್ತು ಕೇಂದ್ರ ಸರಕಾರದ ಮಾಜಿ ಮಂತ್ರಿಗಳು ಆಗಿದ್ದರು. ಇವರು ಚಿಕ್ಕಬಳ್ಳಾಪುರ ಲೋಕಸಭಾ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದರು. ಇವರು ಕರ್ನಾಟಕ ವಿಧಾನಸಭೆಯ ಸದಸ್ಯರು ಕೂಡಾ ಆಗಿದ್ದರು.

## ಬಾಲ್ಯ ಮತ್ತು ಶಿಕ್ಷಣ
**ಆರ್.ಎಲ್. ಜಾಲಪ್ಪ** ರವರು ೧೯ ಅಕ್ಟೋಬರ್ ೧೯೨೫ ಕರ್ನಾಟಕದ ಬೆಂಗಳೂರು ಗ್ರಾಮಾಂತರ ಜಿಲ್ಲೆಯ ದೊಡ್ಡಬಳ್ಳಾಪುರದ ತೂಬಗೆರೆಯಲ್ಲಿ ಜನಿಸಿದರು.ಇವರು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ನ ಸದಸ್ಯರಾಗಿದ್ದರೆ. ಬಿ.ಎ.ಪದವಿಯನ್ನು ಮಹಾರಾಜ ಕಾಲೇಜು ಮೈಸೂರುದಿಂದ  ಪಡೆದಿದ್ದಾರೆ.

## ರಾಜಕೀಯ
*1980-83 ಸದಸ್ಯರು, ಕರ್ನಾಟಕ ವಿಧಾನ ಪರಿಷತ್ತು
*1983-96 ಸದಸ್ಯರು, ಕರ್ನಾಟಕ ವಿಧಾನಸಭೆ
*1983-84 ಮತ್ತು 1985-86 ಮಂತ್ರಿ, ಸಹಕಾರ, ಕರ್ನಾಟಕ ಸರ್ಕಾರ
*1986-87 ಮಂತ್ರಿ, ಗೃಹ ವ್ಯವಹಾರಗಳ, ಕರ್ನಾಟಕ ಸರ್ಕಾರ
*1995-96 ಸಚಿವ, ಕಂದಾಯ, ಕರ್ನಾಟಕ ಸರ್ಕಾರ
*1996 11 ನೇ ಲೋಕಸಭೆಗೆ ಚುನಾಯಿತ ಜವಳಿ 
*1996-98 ಕೇಂದ್ರ ಜವಳಿ ಸಚಿವ
*1998  12 ನೇ ಲೋಕಸಭೆ ಮರುಚುನಾಯಿತರಾದವರು(2 ನೇ ಪದ) 
*1998-99 ಸದಸ್ಯರು, ಹಣಕಾಸು ಸಮಿತಿ ಸದಸ್ಯ, ಸಂಸತ್ತಿನ ಸ್ಥಳೀಯ ಪ್ರದೇಶಾಭಿವೃದ್ಧಿ ಯೋಜನೆಯಡಿ ಸದಸ್ಯರು ಸಮಿತಿ, ಸಲಹಾ ಸಮಿತಿಯ ಸದಸ್ಯರು ಕೃಷಿ ಸಚಿವಾಲಯ.
* 1999 ಮರುಚುನಾಯಿತರಾದವರು 13 ನೇ ಲೋಕಸಭೆ (3 ನೇ ಪದ)
*1999-2000 ಸದಸ್ಯರು, ನಗರ ಮತ್ತು ಗ್ರಾಮೀಣ ಅಭಿವೃದ್ಧಿ ಸಮಿತಿ ಸದಸ್ಯರು.
* 2004 ಮರುಚುನಾಯಿತರಾದವರು 14 ಲೋಕಸಭೆ (4 ನೇ ಅವಧಿಗೆ),
*2006 ಮಾನವ ಸಂಪನ್ಮೂಲ ಅಭಿವೃದ್ಧಿ ಸಮಿತಿಯ ಸದಸ್ಯರು  

## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
*Home Page on the Parliament of India's Website 

ವರ್ಗ:ರಾಜಕಾರಣಿಗಳು
ವರ್ಗ:ಲೋಕಸಭೆ ಸದಸ್ಯರು
ವರ್ಗ:ಕರ್ನಾಟಕ ರಾಜಕಾರಣಿಗಳು
ವಕಾಲತ್ತು ನಾಮೆ ಅಧಿಕಾರ

ಸಾಮಾನ್ಯ ಕಾನೂನು ವ್ಯವಸ್ಥೆಗಳಲ್ಲಿ *ವಕಾಲತ್ತು ನಾಮೆ ಅಧಿಕಾರ* ಅಥವಾ **ವಕಾಲತ್ತು ನಾಮೆ ಪತ್ರ** ಅಥವಾ ಪೌರ ಕಾನೂನು ವ್ಯವಸ್ಥೆಗಳಲ್ಲಿ **ಅಧ್ಯಾದೇಶ**ವು ಕಾನೂನಿಗೆ ಸಂಬಂಧಿಸಿದ ಅಥವಾ ವ್ಯವಹಾರದ ವಿಷಯದಲ್ಲಿ ಬೇರೆಯವರ ಪರ ಕೆಲಸ ನಿರ್ವಹಿಸಲು ನೀಡುವ ಒಂದು ಅನುಜ್ಞೆ. ಬೇರೊಬ್ಬರಿಗೆ ಕೆಲಸ ನಿರ್ವಹಿಸಲು ಅಧಿಕಾರನೀಡುವ ವ್ಯಕ್ತಿಯು (ಅಧಿಕಾರದ) *ದಾತ*, ಮತ್ತು ಕಾರ್ಯ ನಿರ್ವಹಿಸಲು ಅಧಿಕಾರ ಪಡೆದ ವ್ಯಕ್ತಿಯು *ಕಾರ್ಯಭಾರಿ*, ಅಥವಾ ಹಲವು ಸಾಮಾನ್ಯ ಕಾನೂನು ವ್ಯಾಪ್ತಿಗಳಲ್ಲಿ ***ನೇಮಿತ***ನೆಂದು ಕರೆಯಲ್ಪಡುತ್ತಾನೆ. *ವಾಸ್ತವ ಕಾರ್ಯಭಾರಿ* ಎಂಬ ಪದವನ್ನು ಸಾಮಾನ್ಯವಾಗಿ ಅಮೇರಿಕದಲ್ಲಿ ಬಳಸಲಾಗುತ್ತದೆ.

ವರ್ಗ:ಕಾನೂನು ಪದಗಳು
ಸ್ವಾಮಿ ಜೋ ಮೇರಿ ಲೋಬೊ

200px|thumb|left                                                                                                                                                                          200px|thumb|left
## 'ಕಿರು ಪರಿಚಯ' 
ಸ್ವಾಮಿ ಜ್ಯೋ ಮೇರಿ ಮಾರ್ಕ್ ಲೋಬೊ, ಓರ್ವ ಕ್ರೈಸ್ತ ಗುರು. ಮಹಾನ್ ಸಾಧಕರು. ಮೂಲತಃ ದಕ್ಷಿಣ ಕನ್ನಡದವರಾದ ಗುರುವರ್ಯರು ಹುಟ್ಟಿದ್ದು ಬೆಳ್ತಂಗಡಿಯಲ್ಲಿ. ತಂದೆ ಶ್ರಿ ಫ್ರಾನ್ಸಿಸ್ ಕ್ಸೇವಿಯರ್ ಲೋಬೊ, ತಾಯಿ ಲಿಲ್ಲಿ ಕ್ರಿಸ್ಟಿನ್ ಪಿಂಟೊ. ಜನನ ೧೯೩೩, ಸೆಪ್ಟಂಬರ್ ೭ ರಂದು. ೧೯೫೯, ಏಪ್ರಿಲ್ ೧೫ ರಂದು ಯಾಜಕದೀಕ್ಷೆ. ದೀಕ್ಷೆಯ ನಂತರ ಗುರುವರ್ಯರು ಮೈಸೂರಿನ ಸಂತ ಜೋಸೆಫರ ಪ್ರಧಾನಾಲಯದಲ್ಲಿ ಸಹಾಯಕ ಗುರುವಾಗಿ ಮೊದಲು ಸೇವೆ ಸಲ್ಲಿಸಿದರು. ಅತಿ ವಂ. ಮಥಿಯಾಸ್ ಫೆರ್ನಾ೦ಡಿಸ್ ರು ಆಗ ಅಲ್ಲಿನ ಪ್ರಧಾನ ಗುರುಗಳಾಗಿದ್ದರು. ಅಂದಿನ ಮೈಸೂರು ಧರ್ಮಕ್ಷೇತ್ರವು, ಇಂದಿನ ಚಿಕ್ಕಮಗಳೂರು, ಶಿವಮೊಗ್ಗ ಧರ್ಮಕ್ಷೇತ್ರಗಳನ್ನೊಳಗೊಂಡಂತೆ ಬೃಹತ್ ಧರ್ಮಕ್ಷೇತ್ರವಾಗಿತ್ತು. ಮುಂದೆ ಮೈಸೂರು ಧರ್ಮಕ್ಷೇತ್ರವು ಇಬ್ಬಾಗವಾದಾಗ, ಇವರು ಹೊಸ 200px|thumb|Rightಚಿಕ್ಕಮಗಳೂರು ಧರ್ಮಕ್ಷೇತ್ರದಲ್ಲಿ ಭದ್ರಾವತಿ ಧರ್ಮಕೇಂದ್ರದ ಗುರುವಾಗಿ ನೇಮಕಗೊಂಡರು. ಅನಂತರ 'ಜೋಗ್ ಫಾಲ್ಸ್'ಗೆ, ಅಲ್ಲಿಂದ ಮಲೆನಾಡಿನ 'ಹಿರೇಬೈಲ್', 'ಕಡೂರು' ಧರ್ಮಕೇದ್ರಗಳಲ್ಲಿ ಅವಿರತವಾಗಿ ಸೇವೆ ಸಲ್ಲಿಸಿದರು. 
ತಮ್ಮ ಸೇವಾವಧಿಯಲ್ಲಿ ಗುರುವರ್ಯರು ಅನೇಕ ಶಾಲೆಗಳನ್ನು ತೆರೆದರು. ಅವುಗಳಲ್ಲಿ ಭದ್ರಾವತಿಯ 'ನಿರ್ಮಲ ಕಾನ್ವೆಂಟ್ ಕನ್ನಡ ಶಾಲೆ' ಮತ್ತು 'ಸೈಂಟ್ ಚಾರ್ಲ್ಸ್ ಇಂಗ್ಲಿಷ್ ಮಾಧ್ಯಮ ಶಾಲೆ',  ಜೊಗ್ ಫಾಲ್ಸ್ ನ 'ಕ್ರಿಸ್ತ ಪ್ರಕಾಶ ಕಾನ್ವೆಂಟ್ ಶಾಲೆ', ಕಡೂರಿನ 'ಪ್ರೇಮಜ್ಯೊತಿ ಶಾಲೆ' ಪ್ರಮುಖವಾದವು. 
 
ಕಡೂರಿನ ನಿತ್ಯಾಧಾರ ಮಾತೆ ದೇವಾಲಯದ ಗುರುವಾಗಿದ್ದ ಸಮಯದಲ್ಲೇ ಸಮಾಜ ಸೇವೆಯತ್ತ ಮುಖ ಮಾಡಿದ್ದ ಸ್ವಾಮಿ ಜೋ ಮೇರಿ ಲೋಬೊರವರು,
***ತನಗಾಗಿ ಅರಳುವುದು ಹೂವಲ್ಲ,**                    
***ತನಗಾಗಿ ಉರಿಯುವುದು ದೀಪವಲ್ಲ,**   
***ತನಗಾಗಿ ಬಾಳುವುದು ಬಾಳಲ್ಲ**
                                  
ಎಂದುಕೊಂಡು ಪ್ರಸ್ತುತ ಸಮಾಜ ಸೇವಾಕಾರ್ಯದಲ್ಲಿ ತಮ್ಮನ್ನು ಮುಡುಪಾಗಿರಿಸಿಕೊಂಡಿದ್ದಾರೆ. ಅವರು ಕಡೂರು ತಾಲೂಕಿನ ಬೀರೂರು ಎಂಬಲ್ಲಿ ತಮ್ಮ ಸಂಗಡಿಗರೊಂದಿಗೆ ಸೇರಿ ಶ್ರೀ ಕ್ರಿಸ್ತಶರಣ ಸಮಾಜ ವಿಕಾಸ ಕೇಂದ್ರವನ್ನು ಸ್ಥಾಪಿಸಿದ್ದಾರೆ. ಎಲ್ಲಾ ಸದಸ್ಯರ ಒತ್ತಡಕ್ಕೆ ಮಣಿದು ಅದರ ನಿರ್ದೇಶಕರೂ ಆಗಿದ್ದಾರೆ. ಒಂದು ಹಳ್ಳಿಯು ಏಳಿಗೆಯನ್ನು ಸಾಧಿಸಬೇಕಾದರೆ ಆ ಹಳ್ಳಿಯ ನಾರಿಯರಿಂದಲೇ ಅದು ಸಾಧ್ಯ ಮತ್ತು ನಾರಿಯರ ಮನ ಗೆಲ್ಲಲು ಸ್ವಯಂ ನಾರಿಯೇ ಬೇಕು, ಎಂಬುದನ್ನು ಮನಗಂಡ ಗುರುವರ್ಯರು ಆ ನಿಟ್ಟಿನಲ್ಲಿ ದಾಪುಗಾಲಿಟ್ಟು ಅನೇಕ ಯುವತಿಯರಿಗೆ ಸಮಾಜ ಸೇವೆಗೆ ಸಂಬಂಧಿಸಿದ ತರಬೇತಿಯನ್ನು ನೀಡಿ, ಅವರ ಮೂಲಕ ಗ್ರಾಮೀಣ ಮಹಿಳೆಯರ ಬಳಿಗೆ ತಲುಪಿದ್ದಾರೆ.
ಗ್ರಾಮೀಣ ಜನರ ಸೇವೆಯೇ ತಮ್ಮ ಪರಮ ಗುರಿಯೆಂದು ಬಗೆದು, ಜಾತೀಯ ಮತ್ತು ಧಾರ್ಮಿಕ ಗಂಧ, ಗಾಳಿಯಿಂದ ತಾವೂ ದೂರವುಳಿದರಲ್ಲದೇ ಹಳ್ಳಿಯ ಜನರನ್ನೂ ದೂರವಿರಿಸಿ ಸೇವೆಯನ್ನು ಮುಕ್ತವಾಗಿಸಿದ್ದಾರೆ, ಇಲ್ಲಿ ಹಿಂದು-ಕ್ರೈಸ್ತರೆಂಬ ತಾರತಮ್ಯವಿಲ್ಲ; ಮಾತ್ರವಲ್ಲ ಹಿ೦ದುಗಳ ನಡುವಿನ ಭಿನ್ನತೆ, ಅಸ್ಪೃಷ್ಯತೆಗಳನ್ನೆಲ್ಲ ಒತ್ತಟ್ಟಿಗಿರಿಸಿ ನಾವೆಲ್ಲ ಒಂದು ಎಂಬುದನ್ನು ಅವರಲ್ಲಿ ಬಿಂಬಸುವ ಪ್ರಯತ್ನ ಮಾಡಿದ್ದಾರೆ. ಆ ಜನರನ್ನು ಪ್ರಜ್ಞಾವಂತರನ್ನಾಗಿಸುವ ಕಂಕಣ ತೊಟ್ಟು, ಹಳ್ಳಿಯನ್ನೂ, ಹಳ್ಳಿಯ ಜನರನ್ನೂ ಪರಿವರ್ತಿಸುತ್ತಿದ್ದಾರೆ. ಒಳ್ಳೆಯ ನಾಗರೀಕರನ್ನಾಗಿ ಮಾಡುತ್ತಿದ್ದಾರೆ. ಅವರ ಸತತ ಪ್ರಯತ್ನದ ಫಲವಾಗಿ ಇಂದು ಅನೇಕ ಹಳ್ಳಿಗಳಲ್ಲಿ ಪರಿವರ್ತನೆಯ ಹೊಸ ತಂಗಾಳಿ ಬೀಸುತ್ತಿದೆ. 

ವರ್ಗ:ಕ್ರೈಸ್ತ ಗುರುಗಳು
ಹೃದಯಶಾಸ್ತ್ರ

**ಹೃದಯಶಾಸ್ತ್ರ**ವು ಹೃದಯ ಮತ್ತು ರಕ್ತನಾಳಗಳ ಕಾಯಿಲೆಗಳನ್ನು ನಿರ್ವಹಿಸುವ ಒಂದು ವೈದ್ಯಕೀಯ ಪರಿಣತಿ. ಈ ಕಾರ್ಯಕ್ಷೇತ್ರವು ಜನ್ಮಜಾತ ಹೃದಯ ದೋಷಗಳು, ಕಿರೀಟಾಕೃತಿ ಅಪಧಮನಿಯ ರೋಗ, ಹೃದಯ ವೈಫಲ್ಯ, ಹೃದ್ಕವಾಟ ರೋಗ ಮತ್ತು ವಿದ್ಯುತ್ ಶರೀರವಿಜ್ಞಾನದ ರೋಗನಿದಾನ ಮತ್ತು ಚಿಕಿತ್ಸೆಯನ್ನು ಒಳಗೊಳ್ಳುತ್ತದೆ. ಈ ಕಾರ್ಯಕ್ಷೇತ್ರದಲ್ಲಿ ಪರಿಣತರಾದ ವೈದ್ಯರನ್ನು **ಹೃದಯಶಾಸ್ತ್ರಜ್ಞ**ರೆಂದು ಕರೆಯಲಾಗುತ್ತದೆ.

ವರ್ಗ:ಹೃದಯಶಾಸ್ತ್ರ
ಪ್ರೇಮಜ್ಯೊತಿ ಶಾಲೆ

ಕಡೂರಿನ ನಿತ್ಯಾಧಾರ ಮಾತೆ ದೇವಾಲಯ ಅಂಗಣದಲ್ಲಿರುವ ಈ ಶಾಲೆ, ಕಡೂರಿನ ಪ್ರತಿಷ್ಟಿತ ಶಾಲೆಗಳಲ್ಲಿ ಒಂದು. ಇದರ ಸ್ಥಾಪಕರು, ಸ್ವಾಮಿ ಜೋ ಮೇರಿ ಲೋಬೊರವರು. ಪ್ರಸ್ತುತ ಸೈ೦ಟ್ ಜೋಸೆಫ್ ಆಫ್ ತಾರ್ಬ್ಸ್ ನ ಕನ್ಯಾ ಸೋದರಿಯರ ಕೈಯಲ್ಲಿರುವ ಈ ಶಾಲೆಯಲ್ಲಿ ಒಂದನೆಯ ತರಗತಿಯಿಂದ ಏಳನೆಯ ತರಗತಿಯವರೆಗೆ ಕಲಿಯುವ ವ್ಯವಸ್ಥೆ ಇರುತ್ತದೆ.

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ನಾಳಲೇಖನ

[right|thumb|150px|[ಕಶೇರು ಧಮನಿ|ಕಶೇರು-ಮಿದುಳುತಳದ ಮತ್ತು ಹಿಮ್ಮಿದುಳಿನ ಪರಿಚಲನೆಯ ಅಡ್ಡ ಪ್ರಕ್ಷೇಪವನ್ನು ತೋರಿಸುವ ನಾಳಚಿತ್ರ.]]
**ನಾಳಲೇಖನ**ವು ಶರೀರದ ರಕ್ತನಾಳಗಳು ಮತ್ತು ಅಂಗಗಳ, ವಿಶೇಷವಾಗಿ ಅಪಧಮನಿಗಳು, ಅಭಿಧಮನಿಗಳು ಮತ್ತು ಹೃದಯಕೋಶಗಳ ಒಳಪ್ರದೇಶ, ಅಥವಾ ಕುಹರವನ್ನು ಕಲ್ಪಿಸಲು ಬಳಸಲಾಗುವ ಒಂದು ವೈದ್ಯಕೀಯ ಚಿತ್ರಣ ತಂತ್ರ. ರೂಢಿಯಲ್ಲಿ ಇದನ್ನು ಒಂದು ವಿಕಿರಣ-ಅಪಾರದರ್ಶಕ ವೈದೃಶ್ಯ ಪದಾರ್ಥವನ್ನು ರಕ್ತನಾಳದ ಒಳಗೆ ಹಾಕಿ ಪ್ರತಿದೀಪಕ ದರ್ಶನದಂತಹ ಕ್ಷ-ಕಿರಣ ಆಧಾರಿತ ತಂತ್ರಗಳನ್ನು ಬಳಸಿ ಚಿತ್ರಿಸುವ ಮೂಲಕ ಮಾಡಲಾಗುತ್ತದೆ. ರಕ್ತನಾಳಗಳ ಚಿತ್ರವನ್ನು *ನಾಳಲೇಖ*, ಅಥವಾ ಹೆಚ್ಚು ಸಾಮಾನ್ಯವಾಗಿ *ನಾಳಚಿತ್ರ*ವೆಂದು ಕರೆಯಲಾಗುತ್ತದೆ.
## ಬಾಹ್ಯ ಸಂಪರ್ಕಗಳು
* RadiologyInfo  - The radiology information resource for patients: Angiography procedures
* Cardiac Catheterization from Angioplasty.Org
* Angiography Equipment  from Siemens Medical
* Cardiovascular and Interventional Radiological Society of Europe
* http://emedicine.medscape.com/article/1603072-overview Coronary CT angiography by Eugene Lin

ವರ್ಗ:ಹೃದಯಶಾಸ್ತ್ರ
ವರ್ಗ:ವೈದ್ಯಕೀಯ
ಶ್ರೀ ಕ್ರಿಸ್ತಶರಣ ಸಮಾಜ ವಿಕಾಸ ಕೇಂದ್ರ

ಕಡೂರು ತಾಲೂಕಿನ ಬೀರೂರು ಹೋಬಳಿಯ ರೈಲ್ವೆ ನಿಲ್ದಾಣದ ಬಳಿ ಇರುವ 'ಶ್ರೀ ಕ್ರಿಸ್ತ ಶರಣ ಸಮಾಜ ವಿಕಾಸ ಕೇಂದ್ರ', ಸ್ವಾಮಿ ಜೋ ಮೇರಿ ಲೋಬೊರವರಿಂದ  ಸ್ಥಾಪಿಸಲ್ಪಟ್ಟ ಒಂದು ಮಹೋನ್ನತ ಸಂಸ್ಥೆ. ಇದರ ಸ್ಥಾಪನೆಯಾದದ್ದು, ೧೯೭೮, ಅಕ್ಟೋಬರ್ ೧೩ರಂದು. ಆರಂಭದಲ್ಲಿ ಈ ಸಂಸ್ಥೆಗಿದ್ದುದು ಒಂದು ಬಾಡಿಗೆಯ ಕಟ್ಟಡ ಮಾತ್ರ. ಇಂದು ಇದು ತನ್ನದೇ ಆದ ಸ್ವಂತ ಕಟ್ಟಡವನ್ನು ಹೊಂದಿ ಆಳವಾಗಿ ಬೇರು ಬಿಟ್ಟು ನಿಂತಿದೆ.

ಮೊದಲು ಕಡೂರಿನ ನಿತ್ಯಾಧಾರ ಮಾತೆಯ ದೇವಾಲಯದ ಗುರುಗಳಾಗಿ ಸೇವೆ ಸಲ್ಲಿಸುತ್ತಿದ್ದ ಸ್ವಾಮಿ ಜೋ ಮೇರಿ ಲೋಬೊರವರು ಅಲ್ಲಿಯ ತಮ್ಮ ಅವಧಿಯನ್ನು ಪೂರ್ಣಗೊಳಿಸಿದ ನಂತರ, ಬೀರೂರಿಗೆ ಬಂದು ಸಮಾಜ ಸೇವೆಗೆ ನಿಂತರು, ತಾಲೂಕಿನ ಸುತ್ತಮುತ್ತಲಿನ ಗ್ರಾಮಗಳಲ್ಲಿ ವಾಸಿಸುತ್ತಿದ್ದ ಲಂಬಾಣಿಗಳ ಜೀವನ ಮಟ್ಟವನ್ನು ಸುಧಾರಿಸುವ ಮತ್ತು ಅವರನ್ನು ಮುಖ್ಯವಾಹಿನಿಗೆ ತರುವ ಮಹತ್ವಾಕಾಂಕ್ಷೆಯೊಂದಿಗೆ ತಮ್ಮ ಸಂಸ್ಥೆಯನ್ನು ಸಿದ್ಧಪಡಿಸಿದರು. ಓದು ಬರಹ ಗೊತ್ತಿಲ್ಲದ, ಶುಚಿತ್ವದ ಅರಿವೇ ಇಲ್ಲದ, ಅಜ್ಞಾನ,ಮೌಢ್ಯಗಳ ತವರಾದ ಇವರ ಅಭಿವೃದ್ಧಿಗಾಗಿ ಯಾರು ಶ್ರಮಿಸದಿರುವುದನ್ನು ಕಂಡು ಸ್ವಾಮಿ ಜೋರವರು, ಇವರ ಬದುಕಿಗೆ ಒಂದು ಆಧಾರವಾಗಲೇಬೇಕೆಂಬ ಛಲದಿಂದ ಈ ಸಂಸ್ಥೆಯನ್ನು ತಮ್ಮ ಸಂಗಡಿಗರೊಂದಿಗೆ ಸೇರಿ ಹುಟ್ಟು ಹಾಕಿದರು. ಓರ್ವ ಮಹಿಳೆಯನ್ನು ಜಾಗೃತಗೊಳಿಸಬೇಕಾದರೆ, ಅದು ಇನ್ನೋರ್ವ ಮಹಿಳೆಯಿಂದಲೇ ಸಾಧ್ಯ ಎನ್ನುವುದನ್ನು ಅರಿತ ಗುರು ಜೋ ಮೇರಿ ಲೋಬೊ ರವರು '**ಮಹಿಳೆಯರಿಂದ ಮಹಿಳೆಯರಿಗಾಗಿಯೆ...**' ಎನ್ನುವ ಘೋಷಣೆಯೊಂದಿಗೆ ತಮ್ಮ ಕಾರ್ಯಕ್ಷೇತ್ರವನ್ನು ಮಹಿಳೆಯರತ್ತ ಕೊಂಡೊಯ್ದರು. ಅದಕ್ಕಾಗಿ ಮಹಿಳಾಮಣಿಗಳನ್ನು ಆಯ್ದು ಅವರಿಗೆ ವಿಶೇಷ ತರಬೇತಿಯನ್ನು ನೀಡಿ ಸಮಾಜ ಸೇವಾ ಕ್ಷೇತ್ರಕ್ಕೆ ಅವರನ್ನು ಇಳಿಸಿದರು. ಮೊದಮೊದಲು ಸಹಜವಾದ ಏಳುಬೀಳು, ಹಿನ್ನಡೆಗಳೂ ಸಂಭವಿಸಿದರೂ ಹಿಂಜರಿಯದೇ ಮುನ್ನಡಿಯಿಟ್ಟು ನಡೆದರು. ಅದರ ಪ್ರತಿಫಲ ಅವರ ಮುಖದಲ್ಲಿ ಗೋಚರಿಸಿದ ಗೆಲುವಿನ ನಗೆ. ಆ ಗೆಲುವಿನ ನಗೆಯ ಹಿಂದೆ ಅದೆಷ್ಟೋ ನೋವು, ಸಂಕಟ, ಅವಮಾನಗಳ ಹಿನ್ನಲೆಯಿದೆ ಎಂಬುದು ಅವರಿಗಷ್ಟೇ ಗೊತ್ತು.

ಕ್ರಿಸ್ತಶರಣವು ಮೊದಲು ೫ ಹಳ್ಳಿಗಳಲ್ಲಿ ಸೇವಾ ಚಟುವಟಿಕೆಗಳನ್ನು ಆರಂಭಿಸಿತು. ನಂತರ ಅದು ತನ್ನ ಕಾರ್ಯಕ್ಷೇತ್ರವನ್ನು ೨೧ ಹಳ್ಳಿಗಳಿಗೆ ವಿಸ್ತರಿಸಿಕೊಂಡಿತು. ಪ್ರತಿ ಗ್ರಾಮದ ಜನತೆಗೆ ಅದು ಕಲಿಸಿಕೊಡುವ ನಾಲ್ಕು ಮಂತ್ರಗಳು; **ಸ್ವಾಭಿಮಾನ(Self Respect), ಸ್ವಚಿಂತನೆ(Self Thinking),ಸ್ವನಿರ್ವಹಣೆ(Self Governing) ಮತ್ತು ಸ್ವಾವಲಂಬನ(Self Reliance).**

ಇವರ ಸೇವಾಕೈಂಕರ್ಯದಲ್ಲಿ ದೇವರು, ಧರ್ಮ, ಜಾತಿ, ಮತ ಇತ್ಯಾದಿ ಮಾತುಗಳಿಗೆ ಅವಕಾಶವಿಲ್ಲ. 'ಎಲ್ಲರೂ ಮಾನವರು' ಎಂಬುದಷ್ಟೇ ಅಲ್ಲಿಯ ಚಿಂತನೆ. **"ಸರ್ವೇ ಜನಾಃ ಸುಖಿನೋಭವಂತು"** -ಇದಷ್ಟೇ ಅವರ ಧ್ಯೇಯ ವಾಕ್ಯ. 

"ಮಾನವನ ಸರ್ವತೋಮುಖ ಅಭಿವೃದ್ಧಿಗೆ ಶಿಕ್ಷಣಕ್ಕಿಂತ ಶ್ರೇಷ್ಟ ದಾನ ಇನ್ನೊಂದಿಲ್ಲ. ಅನ್ನದಾನಕ್ಕಿಂತಲೂ ಮಿಗಿಲಾದ ದಾನ ಶಿಕ್ಷಣದಾನ; **Give a man a fish, he will be satisfied for a day. Teach him to fish, and he will be satisfied all his life"**  ಎಂಬ ದೃಷ್ಟಿಕೋನದಿಂದ ಸಮಾಜ ವಿಕಾಸ ಕೇಂದ್ರವು ಮಾನವನ ಅಭಿವೃದ್ಧಿಗಾಗಿ ಶ್ರಮಿಸುತ್ತಿದೆ.

ವರ್ಗ:ಕ್ರೈಸ್ತ ಧರ್ಮ
ಚುಂಚುಪಾತ್ರೆ

thumbnail|150px|ಹಲವಾರು ಗಾತ್ರಗಳ ಚುಂಚುಪಾತ್ರೆಗಳು
**ಚುಂಚುಪಾತ್ರೆ**ಯು ಸಾಮಾನ್ಯವಾಗಿ ಹಲವು ಪ್ರಯೋಗಾಲಯಗಳಲ್ಲಿ ದ್ರವಗಳನ್ನು ಕಲಕಲು, ಬೆರೆಸಲು ಮತ್ತು ಕಾಯಿಸಲು ಬಳಸಲಾಗುವ ಒಂದು ಸಾಮಾನ್ಯ ಪಾತ್ರೆ. ಚುಂಚುಪಾತ್ರೆಗಳು ಸಾಮಾನ್ಯವಾಗಿ ಸ್ತಂಭಾಕಾರದ್ದಾಗಿದ್ದು, ಚಪ್ಪಟೆ ತಳ ಮತ್ತು ಸುರಿಯಲು ಒಂದು ಏಣನ್ನು ಹೊಂದಿರುತ್ತವೆ. ಹಲವು ಚುಂಚುಪಾತ್ರೆಗಳು, ಚಿತ್ರದಲ್ಲಿ ತೋರಿಸಿದಂತೆ, ಸುರಿಯಲು ನೆರವಾಗಲು ಒಂದು ಸಣ್ಣದಾದ ಮುಖನಾಳವನ್ನೂ ಹೊಂದಿರುತ್ತವೆ.

ವರ್ಗ:ಪ್ರಯೋಗಾಲಯ ಸಾಧನಗಳು
ವರ್ಗ:ವಿಜ್ಞಾನ ಮತ್ತು ಪ್ರಕೃತಿ ಮಾದರಿಗಳು
ಸ್ವಾಮಿ ಡಾ.ದಯಾನಂದ ಪ್ರಭು

200px|thumb
## ಪರಿಚಯ
**ಸ್ವಾಮಿ ಡಾ.ದಯಾನಂದ ಪ್ರಭು**ರವರು ಕನ್ನಡಕ್ಕಾಗಿ ಸೇವೆ ಸಲ್ಲಿಸುತ್ತಿರುವ ಕರ್ನಾಟಕದ ಕ್ರೈಸ್ತ ಗುರುಗಳಲ್ಲಿ ಅತಿ ಪ್ರಮುಖರು. ಇವರು ಜನನವಾದದ್ದು ೧೯೪೮, ನವೆಂಬರ್ ೨೩ರಲ್ಲಿ; ಜನ್ಮಸ್ಥಳ ಮೈಸೂರು. ಇವರ ತಂದೆ ಮಾರ್ಟಿನ್ ಮತ್ತು ತಾಯಿ ರೋಸ್ ಮೇರಿ. ಈ ದಂಪತಿಗಳ ಮೂರು ಗಂಡು, ಮೂರು ಹೆಣ್ಣು ಮಕ್ಕಳಲ್ಲಿ, ದಯಾನಂದ ಪ್ರಭುರವರು ಮೂರನೆಯವರು. ಇವರ ಪ್ರಾಥಮಿಕ ವಿದ್ಯಾಭ್ಯಾಸ ಮೈಸೂರಲ್ಲಿ. ಪ್ರೌಢಶಿಕ್ಷಣ ಹಾಸನದ ಸಂತ ಜೋಸೆಫರ ಶಾಲೆಯಲ್ಲಿ. 

೧೯೬೭ರಲ್ಲಿ ಮೈಸೂರಿನ ಸಂತ ಮೇರಿ ಕಿರಿಯ ಗುರುಮಠಕ್ಕೆ ಸೇರುವ ಮೂಲಕ ಸನ್ಯಾಸ ದೀಕ್ಷೆ. ಅಲ್ಲಿ ಪಿಯುಸಿಯೊಂದಿಗೆ ಲತೀನ್ ಭಾಷೆಯ ಅಭ್ಯಾಸ. ಗುರುಮಠದಲ್ಲಿದ್ದಾಗಲೇ ಬರೆಯುವ ಹವ್ಯಾಸ ಮೈಗೂಡಿತು. ದೂತ, ನವಜ್ಯೋತಿ, ಕರ್ನಾಟಕ ತಾರೆಗಳಿಗೆ ಇವರ ಲೇಖನಗಳನ್ನು ಸಾಲುಸಾಲಾಗಿ ಬರೆದಿದ್ದಾರೆ.

ಮುಂದೆ ಬೆಂಗಳೂರಿನ ಸಂತ ಪೇತ್ರರ ಗುರುಮಠಕ್ಕೆ. ಅಲ್ಲಿ ಆರು ವರ್ಷಗಳ ಕಾಲ ಸತತ ಅಭ್ಯಾಸ. ಈ ಅವಧಿಯಲ್ಲಿ ಇವರಿಂದ ಇಂಗ್ಲಿಷ್ ನ 'ಎಕ್ಸೈಲ್ಡ್' ಎಂಬ ಕಾದಂಬರಿಯ ಕನ್ನಡ ರೂಪಾಂತರ. ಕರ್ನಾಟಕ ತಾರೆಯಲ್ಲಿ ಅದು 'ಕ್ರೈಸ್ತ ಗುರು ಕೊಲೆಗಾರರೆ?' ಎಂಬ ಹೆಸರಿನಲ್ಲಿ ಪ್ರಕಟ. ೧೯೭೭ರಲ್ಲಿ ಅದು 'ಗಡಿಪಾರು' ಎಂಬ ಹೆಸರಿನಲ್ಲಿ ಪುಸ್ತಕವೂ ಆಯಿತು. ಕನ್ನಡದಲ್ಲಿ 'ಎಂ.ಎ', ಇತಿಹಾಸದಲ್ಲಿ 'ಎಂ.ಎ' ಹಾಗೂ ಕ್ರೈಸ್ತಧರ್ಮ ಎಂಬ ವಿಷಯದ ಮೇಲೂ 'ಎಂ.ಎ' ಪದವಿಗಳನ್ನು ಇವರು ಪಡೆದಿದ್ದಾರಲ್ಲದೇ ಡಾಕ್ಟರೇಟನ್ನೂ ಗಳಿಸಿದ್ದಾರೆ.

## ದೂತನ ಸಂಪಾದಕರಾಗಿ...
೧೯೭೭ರಲ್ಲಿ ಗುರು ಪಟ್ಟಾಭಿಷೇಕ; ಪೂಜ್ಯ ಬಿಷಪ್ ಮಥಿಯಾಸ್ ಫೆರ್ನಾಂಡಿಸ್ ರವರ ಅಮೃತ ಹಸ್ತದಿಂದ. ಅಂದೇ ಮೈಸೂರಿನ ಸಂತ ಫಿಲೋಮಿನ ದೇವಾಲಯದ ಸಹಾಯಕ ಗುರುವಾಗಿ ನೇಮಕ. ಅಂದಿನ ಪ್ರಧಾನ ಗುರು ಸ್ವಾಮಿ ಗ್ರೆಗೊರಿಯುಸ್ ಮಾಡಪಿಳ್ಳಿ. ೧೯೮೦ರಿಂದ ಸಂತ ಫಿಲೋಮಿನ ವಸತಿಗೃಹಕ್ಕೆ ವಾರ್ಡನ್ ಆಗಿ ನೇಮಕ. ಇದೇ ಅವಧಿಯಲ್ಲಿ ದೂತ ಮಾಸ ಪತ್ರಿಕೆಯ ಸಂಪಾದಕರಾಗಿಯೂ ಅಧಿಕಾರ. ಕೆಜಿಎಫ್ ನ 'ಬಿಇಎಂಎಲ್' ಉದ್ಯೋಗಿ ಶ್ರೀಕೆ.ಜೆ.ಜಾರ್ಜ್ ರವರನ್ನು ಕರೆಸಿ ತಮ್ಮ ಸಹಾಯಕರನ್ನಾಗಿ ನೇಮಿಸಿ ದೂತನನ್ನು ತಮ್ಮ ಮಗುವಿನಂತೆ ಪೋಷಿಸಿ, ಸಾಹಿತ್ಯ ಕ್ಷೇತ್ರದಲ್ಲಿ ಎದ್ದು ನಿಲ್ಲುವಂತೆ ಮಾಡಿದ ಶ್ರೇಯಸ್ಸು ಸ್ವಾಮಿ ದಯಾನಂದ ಪ್ರಭುರವರಿಗೆ ಸಲ್ಲುತ್ತದೆ. 

ಡಾ.ಎಚ್ಚೆಸ್ಕೆ, ಡಾ.ಸಿ.ಪಿ.ಕೆ ಮತ್ತು ಹಂಪನಾ ರಿಂದ 'ದೂತ'ನಿಗಾಗಿ ಲೇಖನಗಳನ್ನು ಬರೆಸಿದರಲ್ಲದೇ ಇವರ ಅವಧಿಯಲ್ಲಿ 'ದೂತ' ವಜ್ರಮಹೋತ್ಸವವನ್ನು ಆಚರಿಸಿತು. ಅದರ ನೆನಪಿಗೆ ವಿಶೇಷ ಸ್ಮರಣ ಸಂಚಿಕೆಯನ್ನೂ ಇವರು ಹೊರತಂದರು.

## ವಿವಿಧ ಧರ್ಮಕೇಂದ್ರಗಳಲ್ಲಿ...
೧೯೮೯ರಲ್ಲಿ ಕೊಡಗಿನ ಸೋಮವಾರಪೇಟೆಯ ಜಯವೀರ ಮಾತೆಯ ದೇವಾಲಯದ ಗುರುವಾಗಿಯೂ, ಸಂತ ಜೋಸೆಫರ ಶಾಲೆಯ ವ್ಯವಸ್ಥಾಪಕರಾಗಿಯೂ ಅಧಿಕಾರ ಸ್ವೀಕಾರ. ಅಲ್ಲಿದ್ದ ಸಮಯದಲ್ಲಿ, ಬಾಲ ಯೇಸುವಿಗಾಗಿ ಪುಟ್ಟ ಗುಡಿಯನ್ನೂ, ಮರಿಯಮ್ಮನವರಿಗಾಗಿ ಗ್ರೊಟ್ಟೊವ ನ್ನೂ ಕಟ್ಟಿಸಿದ ಹೆಗ್ಗಳಿಕೆ ಇವರದು. ಅಲ್ಲದೇ ದೇವಾಲಯವನ್ನು ಸರ್ವಾಂಗೀಣವಾಗಿ ಸುಂದರಗೊಳಿಸಿದ್ದಲ್ಲದೇ ಶಾಲೆಯ ಕಚೇರಿ, ಗ್ರಂಥಾಲಯ, ಪ್ರಯೋಗಾಲಯಗಳಿಗೆ ಹೊಸ ಕಟ್ಟಡವನ್ನು ನಿರ್ಮಿಸಿ ಕೊಟ್ಟ ಕೀರ್ತಿಯೂ ಇವರಿಗೇ ಸಲ್ಲುತ್ತದೆ.

೧೯೯೬ರಲ್ಲಿ ಮೈಸೂರಿನ ದೀನರ ಮಾತೆಯ ದೇವಾಲಯಕ್ಕೆ ವರ್ಗ. ಅಲ್ಲಿ ಧರ್ಮಕೇಂದ್ರದ ಬಡ ಮಕ್ಕಳಿಗಾಗಿ '**ಬಡ ಮಕ್ಕಳ ಶೈಕ್ಷಣಿಕ ನಿಧಿ**'ಯ ಹಾಗೂ ಬಡ ರೋಗಿಗಳಿಗಾಗಿ '**ದೀನರ ಮಾತೆಯ ಆರೊಗ್ಯ ನಿಧಿ**'ಯ ಸ್ಥಾಪನೆಯನ್ನು ಮಾಡಿದರು. 

೨೦೦೫ರಿಂದ ತಿರುಮಕೂಡಲು ನರಸಿಪುರದ ಯೇಸುಬಾಲರ ದೇವಾಲಯದ ಧರ್ಮಗುರುವಾಗಿ ವರ್ಗ. ಅಲ್ಲಿ ಲಿಟ್ಲ್ ಫ್ಲವರ್ ಪ್ರೌಢಶಾಲೆಯ ಸ್ಥಾಪನೆ. ಪ್ರಸ್ತುತ ಶ್ರೀರಂಗಪಟ್ಟಣ ಬಳಿಯ ಗಂಜಾಂ ಎಂಬಲ್ಲಿಯ ಚರ್ಚಿನ ಸೇವೆಯಲ್ಲಿ ನಿರತರಾಗಿದ್ದಾರೆ. ಪ್ರಭು ಯೇಸು ಕ್ರಿಸ್ತರ ಕುರಿತ್ತಾದ ಸಮಗ್ರ ಗ್ರಂಥವಾದ 'ಭುವನ ಜ್ಯೋತಿ'ಯ ಪ್ರಕಟಣೆ ೨೦೦೬ರಲ್ಲಿ. ಹೀಗೆ ಹೋದ ಕಡೆಯಲ್ಲಿ ಸುಮ್ಮನೆ ಕುಳಿತುಕೊಳ್ಳದೆ ಏನಾದರೊಂದು ಮಾಡುವುದು ಗುರುವರ್ಯರ ಕಾಯಕ.

## ಗುರುವರ್ಯರ ಕೃತಿಗಳು
frame|
*೧. ಗಡಿಪಾರು - ೧೯೭೭ 
*೨. ಯೇಸು ಮತ್ತು ನಾನು-  ೧೯೭೮
*೩. ಕ್ರಿಸ್ತನೆಡೆಗೆ...-  ೧೯೭೭
*೪. ಗೊಲ್ಗೊಥ -  ೧೯೮೭
*೫. ಹದಿಹರೆಯದ ರೂಪರೇಷೆಗಳು-  ೧೯೮೯
*೬. ಮೈಸೂರು ಸಂಸ್ಥಾನದ ಕ್ರೈಸ್ತರ ಇತಿಹಾಸ-  ೧೯೯೪
*೭. ಮಾರಕ ರೋಗ ಏಡ್ಸ್
*೮. ಧ್ಯಾನ ಸಂಗಮ-  ೧೯೯೬
*೯. ಯೇಸುಕ್ರಿಸ್ತರ ಕೊನೆಯ ೨೪ ಗಂಟೆಗಳು-  ೧೯೯೭
*೧೦.ಸಂಸ್ಕಾರ ವಿಧಿಗಳು ಮತ್ತು ವಿವಿಧ ಸಂದರ್ಭಗಳ ಅಶೀರ್ವಚನಗಳು

ವರ್ಗ:ಕ್ರೈಸ್ತ ಗುರುಗಳು
ಸ್ವಾಮಿ ದಯಾನಂದ ಪ್ರಭು

**ಸ್ವಾಮಿ ದಯಾನಂದ ಪ್ರಭು**
## ಪರಿಚಯ
ಸ್ವಾಮಿ ಡಾ.ದಯಾನಂದ ಪ್ರಭು ಅವರು ೧೯೪೮, ನವೆಂಬರ್ ೨೩ರಲ್ಲಿ ಮೈಸೂರಿನಲ್ಲಿ ಜನಿಸಿದರು. ಇವರ ತಂದೆ ಮಾರ್ಟಿನ್ ಮತ್ತು ತಾಯಿ ರೋಸ್ ಮೇರಿ. ಮೈಸೂರಲ್ಲಿ ಪ್ರಾಥಮಿಕ ವಿದ್ಯಾಭ್ಯಾಸ ಪಡೆದು ಹಾಸನದ ಸಂತ ಜೋಸೆಫರ ಶಾಲೆಯಲ್ಲಿ ಪ್ರೌಢಶಿಕ್ಷಣ ಮುಂದುವರಿಸಿ ೧೯೬೭ರಲ್ಲಿ ಮೈಸೂರಿನ ಸಂತ ಮೇರಿ ಕಿರಿಯ ಗುರುಮಠಕ್ಕೆ ಸೇರುವ ಮೂಲಕ ಸನ್ಯಾಸ ದೀಕ್ಷೆ ಪಡೆದರು. ಅಲ್ಲಿ ಪಿಯುಸಿಯೊಂದಿಗೆ ಲತೀನ್ ಭಾಷೆಯ ಅಭ್ಯಾಸ ಮಾಡಿದರು. ಗುರುಮಠದಲ್ಲಿದ್ದಾಗಲೇ ಬರೆಯುವ ಹವ್ಯಾಸ ಮೈಗೂಡಿತು. ದೂತ, ನವಜ್ಯೋತಿ, ಕರ್ನಾಟಕ ತಾರೆಗಳಿಗೆ ಇವರ ಲೇಖನಗಳು ಸಾಲುಸಾಲಾಗಿ ಹರಿದು ಬಂದವು.

ಮುಂದೆ ಬೆಂಗಳೂರಿನ ಸಂತ ರಾಯಪ್ಪರ ಗುರುಮಠ ಸೇರಿದರು. ಅಲ್ಲಿ ಆರು ವರ್ಷಗಳ ಕಾಲ ಅಭ್ಯಾಸ. ಈ ಅವಧಿಯಲ್ಲಿ ಇವರಿಂದ ಇಂಗ್ಲಿಷಿನ 'ಎಕ್ಸೈಲ್ಡ್' ಎಂಬ ಕಾದಂಬರಿಯ ಕನ್ನಡ ರೂಪಾಂತರ. ಕರ್ನಾಟಕ ತಾರೆಯಲ್ಲಿ ಅದು 'ಕ್ರೈಸ್ತ ಗುರು ಕೊಲೆಗಾರರೆ?' ಎಂಬ ಹೆಸರಿನಲ್ಲಿ ಪ್ರಕಟ. ೧೯೭೭ರಲ್ಲಿ ಅದು 'ಗಡಿಪಾರು' ಎಂಬ ಹೆಸರಿನಲ್ಲಿ ಪುಸ್ತಕವೂ ಆಯಿತು. ಕನ್ನಡದಲ್ಲಿ 'ಎಂಎ', ಇತಿಹಾಸದಲ್ಲಿ 'ಎಂಎ' ಹಾಗೂ ಕ್ರೈಸ್ತಧರ್ಮ ಎಂಬ ವಿಷಯದ ಮೇಲೂ 'ಎಂಎ' ಪದವಿಗಳನ್ನು ಇವರು ಪಡೆದಿದ್ದಾರಲ್ಲದೇ ಡಾಕ್ಟರೇಟನ್ನೂ ಗಳಿಸಿದ್ದಾರೆ.

## ದೂತನ ಸಂಪಾದಕರಾಗಿ...
೧೯೭೭ರಲ್ಲಿ ಪೂಜ್ಯ ಬಿಷಪ್ ಮಥಿಯಾಸ್ ಫೆರ್ನಾಂಡಿಸ್ ರವರ ಅಮೃತ ಹಸ್ತದಿಂದ ಗುರುಪಟ್ಟಾಭಿಷೇಕ ಹೊಂದಿದರು. ಅಂದೇ ಮೈಸೂರಿನ ಸಂತ ಫಿಲೋಮಿನಾ ಚರ್ಚ್ ನ ಸಹಾಯಕ ಗುರುವಾಗಿ ನೇಮಕಗೊಂಡರು. ೧೯೮೦ರಿಂದ ಸಂತ ಫಿಲೋಮಿನಾ ಬೋರ್ಡಿಂಗ್ ವಾರ್ಡನ್ ಆಗಿ ನೇಮಕ. ಇದೇ ಅವಧಿಯಲ್ಲಿ ದೂತ ಮಾಸಪತ್ರಿಕೆಯ ಸಂಪಾದಕರಾಗಿಯೂ ದುಡಿದರು. ದೂತನನ್ನು ತಮ್ಮ ಮಗುವಿನಂತೆ ಪೋಷಿಸಿ, ಸಾಹಿತ್ಯ ಕ್ಷೇತ್ರದಲ್ಲಿ ಎದ್ದು ನಿಲ್ಲುವಂತೆ ಮಾಡಿದ ಶ್ರೇಯಸ್ಸು ಸ್ವಾಮಿ ದಯಾನಂದ ಪ್ರಭು ಅವರಿಗೆ ಸಲ್ಲುತ್ತದೆ. ಡಾ.ಎಚ್ಚೆಸ್ಕೆ, ಡಾ.ಸಿ.ಪಿ.ಕೆ ಮತ್ತು ಹಂಪನಾರಿಂದ 'ದೂತ'ನಿಗಾಗಿ ಲೇಖನಗಳನ್ನು ಬರೆಸಿದರು. ಇವರ ಅವಧಿಯಲ್ಲಿ 'ದೂತ' ವಜ್ರಮಹೋತ್ಸವವನ್ನು ಆಚರಿಸಿತು. ಅದರ ನೆನಪಿಗೆ ವಿಶೇಷ ಸ್ಮರಣ ಸಂಚಿಕೆಯನ್ನೂ ಇವರು ಹೊರತಂದರು.

## ವಿವಿಧ ಧರ್ಮಕೇಂದ್ರಗಳಲ್ಲಿ...
೧೯೮೯ರಲ್ಲಿ ಕೊಡಗಿನ ಸೋಮವಾರಪೇಟೆಯ ಜಯವೀರ ಮಾತೆಯ ದೇವಾಲಯದ ಗುರುವಾಗಿಯೂ, ಸಂತ ಜೋಸೆಫರ ಶಾಲೆಯ ವ್ಯವಸ್ಥಾಪಕರಾಗಿಯೂ ಅಧಿಕಾರ ಸ್ವೀಕಾರ. ಅಲ್ಲಿದ್ದ ಸಮಯದಲ್ಲಿ, ಬಾಲಯೇಸುವಿಗಾಗಿ ಪುಟ್ಟ ಗುಡಿಯನ್ನೂ, ಮರಿಯಮ್ಮನವರಿಗಾಗಿ ಗ್ರೊಟ್ಟೊವನ್ನೂ ಕಟ್ಟಿಸಿದ ಹೆಗ್ಗಳಿಕೆ ಇವರದು. ಅಲ್ಲದೇ ದೇವಾಲಯವನ್ನು ಸರ್ವಾಂಗೀಣವಾಗಿ ಸುಂದರಗೊಳಿಸಿದ, ಶಾಲೆಯ ಕಚೇರಿ, ಗ್ರಂಥಾಲಯ, ಪ್ರಯೋಗಾಲಯಗಳಿಗೆ ಹೊಸ ಕಟ್ಟಡವನ್ನು ನಿರ್ಮಿಸಿ ಕೊಟ್ಟ ಕೀರ್ತಿಯೂ ಇವರಿಗೇ ಸಲ್ಲುತ್ತದೆ.

೧೯೯೬ರಲ್ಲಿ ಮೈಸೂರಿನ ದೀನರ ಮಾತೆಯ ದೇವಾಲಯಕ್ಕೆ ವರ್ಗ. ಅಲ್ಲಿ ಧರ್ಮಕೇಂದ್ರದ ಬಡ ಮಕ್ಕಳಿಗಾಗಿ ಬಡ ಮಕ್ಕಳ ಶೈಕ್ಷಣಿಕ ನಿಧಿಯ ಹಾಗೂ ಬಡ ರೋಗಿಗಳಿಗಾಗಿ ದೀನರ ಮಾತೆಯ ಆರೊಗ್ಯ ನಿಧಿಯನ್ನು ಸ್ಥಾಪಿಸಿದರು. 

೨೦೦೫ರಿಂದ ತಿರುಮಕೂಡಲು ನರಸಿಪುರದ ಯೇಸುಬಾಲರ ದೇವಾಲಯದ ಧರ್ಮಗುರುವಾಗಿ ವರ್ಗ. ಅಲ್ಲಿ ಲಿಟ್ಲ್ ಫ್ಲವರ್ ಪ್ರೌಢಶಾಲೆಯ ಸ್ಥಾಪನೆ. ಪ್ರಭು ಯೇಸುಕ್ರಿಸ್ತರ ಕುರಿತಾದ ಸಮಗ್ರ ಗ್ರಂಥವಾದ 'ಭುವನಜ್ಯೋತಿ'ಯ ಪ್ರಕಟಣೆ ೨೦೦೬ರಲ್ಲಿ. ಹೀಗೆ ಹೋದ ಕಡೆಯಲ್ಲಿ ಸುಮ್ಮನೆ ಕುಳಿತುಕೊಳ್ಳದೆ ಏನಾದರೊಂದು ಮಾಡುವುದು ಗುರುವರ್ಯರ ಕಾಯಕ.

## ಗುರುವರ್ಯರ ಕೃತಿಗಳು
#ಗಡಿಪಾರು,  ೧೯೭೭
#ಯೇಸು ಮತ್ತು ನಾನು,  ೧೯೭೮
#ಕ್ರಿಸ್ತನೆಡೆಗೆ, ೧೯೭೭
#ಗೊಲ್ಗೊಥ   ೧೯೮೭
#ಹದಿಹರೆಯದ ರೂಪರೇಷೆಗಳು,  ೧೯೮೯
#ಮೈಸೂರು ಸಂಸ್ಥಾನದ ಕ್ರೈಸ್ತರ ಇತಿಹಾಸ,  ೧೯೯೪
#ಮಾರಕ ರೋಗ ಏಡ್ಸ್
#ಧ್ಯಾನ ಸಂಗಮ,  ೧೯೯೬
#ಯೇಸುಕ್ರಿಸ್ತರ ಕೊನೆಯ ೨೪ ಗಂಟೆಗಳು,  ೧೯೯೭
#ಸಂಸ್ಕಾರ ವಿಧಿಗಳು ಮತ್ತು ವಿವಿಧ ಸಂದರ್ಭಗಳ ಅಶೀರ್ವಚನಗಳು

ವರ್ಗ:ಕ್ರೈಸ್ತ ಗುರುಗಳು
ಸಾಸಿವೆ

thumb| ಕಾಡು ಸಾಸಿವೆ ಹೂವು
**ಸಾಸಿವೆ**ಯು *ಬ್ರಾಸೀಕಾ* ಮತ್ತು *ಸಿನ್ಯಾಪಿಸ್* ಪಂಗಡಗಳಲ್ಲಿನ ಒಂದು ಸಸ್ಯ ಜಾತಿ. ಬ್ರಾಸಿಕಾ ಕೆಂಪೆಸ್ಟ್ರಿಸ್ ಎಂಬ ಪ್ರಭೇದದ ಈ ಸಸ್ಯ ಕ್ರೂಸಿಫೆರೆ ಅಥವಾ ಬ್ರಾಸಿಕೇಸೀ ಕುಟುಂಬಕ್ಕೆ ಸೇರುತ್ತದೆ. ಆಂಗ್ಲ ಭಾಷೆಯಲ್ಲಿ ಇದಕ್ಕೆ ಇಂಡಿಯನ್ ರೇಪ್, ಹಿಂದಿಯಲ್ಲಿ ಟೊರಿಯ ಎನ್ನುತ್ತಾರೆ. ಇದರ ಸಣ್ಣದಾದ ಬೀಜಗಳನ್ನು ಒಂದು ಸಂಬಾರ ಪದಾರ್ಥವಾಗಿ ಬಳಸಲಾಗುತ್ತದೆ ಮತ್ತು, ಅವುಗಳನ್ನು ಅರೆದು ನೀರು, ವಿನಿಗರ್ ಅಥವಾ ಇತರ ದ್ರವಗಳೊಂದಿಗೆ ಸೇರಿಸಿ ಮಸ್ಟರ್ಡ್ ಎಂಬ ವ್ಯಂಜನವನ್ನು ತಯಾರಿಸಲಾಗುತ್ತದೆ. ಬೀಜಗಳನ್ನು ಕಿವುಚಿ ಸಾಸಿವೆ ಎಣ್ಣೆಯನ್ನೂ ತಯಾರಿಸಲಾಗುತ್ತದೆ, ಮತ್ತು ಎಲೆಗಳನ್ನು ಸೊಪ್ಪಾಗಿಯೂ ತಿನ್ನಬಹುದು.

ಪುಟ್ಟ ಮೂಲಿಕೆಯಂಥ ಗಿಡದಲ್ಲಿ ಹಳದಿ ಹೂಗಳು ಬಿಡುತ್ತವೆ. ಭಾರತ ಮೂಲದ ಇದು ಭಾರತದಲ್ಲಿಯೇ ಬೆಳೆಯುವ ಸಸ್ಯ. ಉತ್ತರ ಪ್ರದೇಶ, ಪಶ್ಚಿಮ ಬಂಗಾಲ ಮತ್ತು ಪಂಜಾಬ್ ರಾಜ್ಯಗಳಲ್ಲಿ ಹೇರಳವಾಗಿ ಬೆಳೆಯುತ್ತಾರೆ. ಉಷ್ಣವಲಯ ಹಾಗೂ ಸಮಶೀತೋಷ್ಣ ವಲಯಗಳ ವಿವಿಧ ಭಾಗಗಳಲ್ಲಿಯೂ ಸಾಸುವೆ ಸೊಂಪಾಗಿ ಬೆಳೆಯುತ್ತದೆ. ಜಿಗುಟು ಅಥವಾ ಭಾರವಾದ ಜಿಗುಟು ಮಣ್ಣು ಸಾಸುವೆ ಬೆಳೆಗೆ ತುಂಬ ಪ್ರಶಸ್ತವಾದುದು. ಇದೊಂದು ವಾರ್ಷಿಕ ಗಿಡ.

## ಉಪಯೋಗಗಳು 
ಸಾಸುವೆ ಗಿಡದಲ್ಲಿ ಉಪಯುಕ್ತ ಭಾಗ ಅದರ ಬೀಜ. ಅದರಲ್ಲಿ ಸೇ. 30-48 ಭಾಗ ಎಣ್ಣೆಯ ಅಂಶವಿದ್ದು ಸೇ.7 ಭಾಗ ತೇವಾಂಶ, 25 ಭಾಗ ಸಸಾರಜನಕ ವಸ್ತುಗಳೂ ಇರುತ್ತವೆ. ಸಾಸುವೆ ಎಣ್ಣೆಯನ್ನು ಅಡುಗೆಗೆ ಉಪಯೋಗಿಸುತ್ತಾರೆ. ಕಚ್ಚಾ ಎಣ್ಣೆಯನ್ನು ನೇರವಾಗಿಯೇ ಬಳಸಬಹುದು. ಸಾಬೂನು ತಯಾರಿಕೆಯಲ್ಲಿ, ದೀಪ ಬೆಳಗಲು, ಕಟ್ಟಿಗೆಗೆ ಪಾಲಿಷ್ ಮಾಡಲು ಈ ಎಣ್ಣೆಯನ್ನು ಉಪಯೋಗಿಸುತ್ತಾರೆ. ಯಂತ್ರಗಳಲ್ಲಿ ಘರ್ಷಣೆ ತಪ್ಪಿಸುವುದಕ್ಕೆ ಕೀಲೆಣ್ಣೆಯಾಗಿಯೂ ಉಪಯೋಗವಿದೆ. ಸಂಬಾರ ಪದಾರ್ಥಗಳ ಸಾಲಿಗೆ ಸೇರುವ ಸಾಸುವೆ ಬೀಜವನ್ನು ಉಪ್ಪಿನಕಾಯಿ ತಯಾರಿಸಲು ಹಾಗೂ ಒಗ್ಗರಣೆಯಲ್ಲಿಯೂ ಬಳಸುತ್ತಾರೆ. ಚೀನ, ಜಪಾನ್ ಹಾಗೂ ಯುರೋಪಿನ ಕೆಲವು ದೇಶಗಳಲ್ಲಿ ಸಾಸುವೆ ಎಣ್ಣೆಯನ್ನು ಉತ್ಪಾದಿಸುತ್ತಾರೆ.

ಸಾಸಿವೆ ವೈದ್ಯಕೀಯವಾಗಿ ಬಹಳ ಪ್ರಯೋಜನಕಾರಿ. ಪ್ರಕೃತಿ ಚಿಕಿತ್ಸೆಯಲ್ಲಿ ಇದರ ಉಪಯೋಗ ಅತ್ಯಮೂಲ್ಯ, ಇದನ್ನು ಮಂಡಿ ನೋವು (ಆರ್ತೈತಟಿಸ್)ನಲ್ಲಿ ಸಾಸಿವೆ ಪಟ್ಟಿ ಮಾಡಿ ಉಪಯೋಗಿಸುತ್ತಾರೆ. ಈ ಸಾಸಿವೆ ಪಟ್ಟಿಯಿಂದ ಇಂತಹ ನೋವುಗಳಲ್ಲಿ ದೀರ್ಘಕಾಲಿಕ ಉಪಯೋಗ ಸಿಗುತ್ತದೆ.

## ನೋಡಿ 
*Brassica juncea(Indian mustard-ಸಾಸಿವೆ ಗಿಡ ಹೂ.)
*Mustard seed ಸಾಸಿವೆ ಕಾಳು(ಕೆಂಪು)

## ಉಲ್ಲೇಖಗಳು 
## ಹೆಚ್ಚಿನ ಓದಿಗೆ
*ಕುಲಾಂತರಕ್ಕೆ;ಮೊನ್ಸಾಂಟೊ ಬಾಣಲೆಯ ಕೆಳಗೆ ಬಾಯರ್ ಬೆಂಕಿ; ನಾಗೇಶ್ ಹೆಗಡೆ;http://www.prajavani.net/news/article/2016/09/22/439664.html 
*ಕುಲಾಂತರಿ ಸಾಸಿವೆ ಇಂದಿನ ಅಗತ್ಯವೇ?http://www.prajavani.net/news/article/2016/10/05/442839.html
http://www.prajavani.net/news/article/2016/10/09/444016.html

ವರ್ಗ:ಖಾದ್ಯ ಬೀಜಗಳು
ವರ್ಗ:ಸಸ್ಯಗಳು
ವರ್ಗ:ಆಹಾರ ಪದಾರ್ಥಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮ್ಯಾಗಿ

[thumb|[ಪೋಲಂಡ್‌ನ ಮ್ಯಾಗಿ ಸಾಸ್‌ನ ಒಂದು ಬಾಟಲಿ.]]
**ಮ್ಯಾಗಿ** ನೆಸ್ಲೇಯ ಧಿಡೀರ್ ಸೂಪ್‌ಗಳು, ಸ್ಟಾಕ್‌ಗಳು, ಬೂಯಾನ್ ಘನಾಕೃತಿಗಳು, ಕೆಚಪ್‌ಗಳು, ಸಾಸ್‌ಗಳು, ರುಚಿಕಾರಕಗಳು ಮತ್ತು ಧಿಡೀರ್ ನೂಡಲ್‌ಗಳ ಒಂದು ಗುರುತು. ಮೂಲ ಕಂಪನಿಯು, ಜೂಲಿಯಸ್ ಮ್ಯಾಗಿ ತನ್ನ ಅಪ್ಪನ ಕಾರ್ಖಾನೆಯ ಅಧಿಕಾರವನ್ನು ವಹಿಸಿಕೊಂಡ ಸಂದರ್ಭದಲ್ಲಿ, ೧೮೭೨ರಲ್ಲಿ ಸ್ವಿಟ್ಸರ್‌ಲಂಡ್‌ನಲ್ಲಿ ಅಸ್ತಿತ್ವದಲ್ಲಿ ಬಂದಿತು. ಅದು ಶೀಘ್ರವಾಗಿ, ಕಾರ್ಮಿಕ ಕುಟುಂಬಗಳ ಪೌಷ್ಟಿಕ ಬಳಕೆಯನ್ನು ಸುಧಾರಿಸುವ ಉದ್ದೇಶಹೊಂದಿದ, ಔದ್ಯೋಗಿಕ ಆಹಾರ ಉತ್ಪಾದನೆಯ ಆದ್ಯ ಪ್ರವರ್ತಕವೆನಿಸಿತು.

## ಕಂಪನಿ ಇತಿಹಾಸ
ಜೂಲಿಯಸ್ ಮ್ಯಾಗಿ, ತನ್ನ ತಂದೆಯ ಗಿರಣಿ ವಹಿಸಿಕೊಂಡರು. ನಂತರ ಈ ಕಂಪನಿ, ೧೮೮೫ ಸ್ವಿಜರ್ಲ್ಯಾಂಡ್ ನಲ್ಲಿ ಹುಟ್ಟಿಕೊಂಡಿತು. ೧೮೯೭ ರಲ್ಲಿ,ಮ್ಯಾಗಿ ಜಿಎಂಬಿಹೆಚ್ ಕಂಪನಿಯನ್ನು,   ಜೂಲಿಯಸ್ ಮ್ಯಾಗಿ ಸಿಂಗೆನ್(Singen),ಜರ್ಮನಿಯಲ್ಲಿ ಸ್ಥಾಪಿಸಿದರು. ಇದನ್ನು ೧೯೪೭ ರಲ್ಲಿ ನೆಸ್ಲೇ ವಶಪಡಿಸಿಕೊಂಡಿತು.

## ಉತ್ಪನ್ನಗಳು
*ಸೂಪ್
*ಸಾಸ್
*ನೂಡಲ್ಸ್
## ಉಲ್ಲೇಖಗಳು
ವರ್ಗ:ಆಹಾರ ಕಂಪನಿಗಳು
ವರ್ಗ:ಆಹಾರ
೭೬ನೇ ಕನ್ನಡ ಸಾಹಿತ್ಯ ಸಮ್ಮೇಳನ ೨೦೧೦

ಚಿತ್ರ:Gadag-sameelana-logo.JPG

೭೬ನೇ ಕನ್ನಡ ಸಾಹಿತ್ಯ ಸಮ್ಮೇಳ	೨೦೧೦ ಮೂರು ದಿನಗಳ ಕಾಲ ನಗರದ ವಿದ್ಯಾದಾನ ಸಮಿತಿ ಪ್ರೌಢಶಾಲೆ ಆಟದ ಮೈದಾನದಲ್ಲಿ ನಡೆಯಲಿರುವ ಅಖಿಲ ಭಾರತ 76ನೇ ಕನ್ನಡ ಸಾಹಿತ್ಯ ಸಮ್ಮೇಳನಕ್ಕೆ ಸಮ್ಮೇಳನಾಧ್ಯಕ್ಷೆ ಡಾ.ಗೀತಾ ನಾಗಭೂಷಣ 

‘ದಾನಚಿಂತಾಮಣಿ ಅತ್ತಿಮಬ್ಬೆ’ ಪ್ರಧಾನ ವೇದಿಕೆ, ‘ಕುಮಾರವ್ಯಾಸ’ ಮಹಾಮಂಟಪಗಳ

೮೦೦ ಮಳಿಗೆಗಳ ನಿರ್ಮಾಣ ಕಾರ್ಯವೂ ನಡೆದಿದ್ದು, ಅವುಗಳಲ್ಲಿ ೪೭೬ ಮಳಿಗೆಗಳು ಪುಸ್ತಕ ಪ್ರದರ್ಶನ ಮತ್ತು ಮಾರಾಟಕ್ಕೆ ಮೀಸಲಾಗಿರುವುದು ವಿಶೇಷ.

ಸಮ್ಮೇಳನಾಧ್ಯಕ್ಷೆ ಡಾ.ಗೀತಾ ನಾಗಭೂಷಣ್ ಅವರು ಬುಧವಾರ ಸಂಜೆ ನಗರಕ್ಕೆ ಆಗಮಿಸಿದ್ದು, ಬೆಟಗೇರಿಯಲ್ಲಿ ಅವರನ್ನು ಸಾವಿರಾರು ವಿಜೃಂಭಣೆಯಿಂದ ಸ್ವಾಗತಿಸಲಾಯಿತು.

ವೆಬ್‌ಸೈಟ್‌ಗೆ ಚಾಲನೆ: ಕನ್ನಡ ಸಾಹಿತ್ಯ ಪರಿಷತ್ ತನ್ನ ಅಧಿಕೃತ ವೆಬ್‌ಸೈಟ್ ಸಿದ್ಧಪಡಿಸಲಾಗಿದ್ದು, ಕನ್ನಡ ಮತ್ತು ಸಂಸ್ಕೃತಿ ಇಲಾಖೆಯ ನಿರ್ದೇಶಕ ಮನು ಬಳಿಗಾರ್ ಅವರು ಸೋಮವಾರ ವೆಬ್‌ಸೈಟ್‌ಗೆ ಚಾಲನೆ ನೀಡಿದರು. ಈ ವೆಬ್‌ಸೈಟ್‌ನಲ್ಲಿ ಸಾಹಿತ್ಯ ಸಮ್ಮೇಳನದ ವಿವರಗಳೇ ಅಲ್ಲದೆ, ಎಲ್ಲ ಸಾಹಿತಿಗಳ ಮಾಹಿತಿ ಇರಲಿದೆ. 

ವೆಬ್‌ಸೈಟ್ ವಿಳಾಸ: kasapa.kar.nic.in 

## ಇವನ್ನೂ ನೋಡಿ
ಗದಗ, ಕನ್ನಡ ಸಾಹಿತ್ಯ ಸಮ್ಮೇಳನ,ಕನ್ನಡ ಸಾಹಿತ್ಯ ಪರಿಷತ್ತು

## ಬಸ್ಸು ಮತ್ತು ರೈಲುಗಳ ಮಾಹಿತಿ 
ಬಸ್ಸು ವೇಳಾ ಪಟ್ಟಿ 

ರೈಲುಗಳ ವೇಳಾ ಪಟ್ಟಿ 

ಬಸ್ಸು ವೇಳಾ ಪಟ್ಟಿ

ರೈಲುಗಳ ವೇಳಾ ಪಟ್ಟಿ

ವರ್ಗ:ಕನ್ನಡ
ಸಂತ ಫಿಲೋಮಿನಾ ಐಟಿಐ

## ಪರಿಚಯ
                                                               200px|thumb|Right
ಉದ್ಯೋಗಾವಕಾಶವನ್ನು ಕಲ್ಪಿಸುವ ದೃಷ್ಟಿಕೋನದಿಂದಲೇ ಸ್ಥಾಪಿತವಾದ ಈ ಸಂಸ್ಥೆಯು ಮೈಸೂರಿನ ಸಂತ ಫಿಲೋಮಿನಾ ಚರ್ಚ್ ನಿಂದ ಕೆಲವೇ ಮಾರುಗಳ ದೂರದಲ್ಲಿದೆ. ಮೈಸೂರಿನ ಬೆಂಗಳೂರು ನೀಲಗಿರಿ ರಸ್ತೆಯಲ್ಲಿ ಬೆಂಗಳೂರಿಗೆ ಹೋಗುವ ಮಾರ್ಗದ ಎಡ ಪಕ್ಕದಲ್ಲಿ ಗುಡ್ ಶೆಪರ್ಡ್ ಕಾನ್ವೆಂಟ್ ಇದ್ದು ಅದರ ಪಕ್ಕದಲ್ಲೇ ಈ ಐಟಿಐ ಇದೆ. ಐಟಿಐನ ಎದುರು ವೆಸ್ಲಿ ಚರ್ಚ್ ಗೆ ಸೇರಿದ ಮಸಣವೊಂದಿದೆ, ಅದರ ಪಕ್ಕದಲ್ಲಿ ಸಂತ ಫಿಲೋಮಿನ ಪ್ರೌಢಶಾಲೆಯೂ ಇದೆ. ಪ್ರೌಢಶಾಲೆಯ ಎದುರಲ್ಲಿರುವ ಸಂತ ಫಿಲೋಮಿನ ವಸತಿಗ್ರಹವು ಐಟಿಐನ ಮತ್ತೊಂದು ಪಕ್ಕದಲ್ಲಿ ಇದೆ.
## ಐಟಿಐ ಸ್ಥಾಪನೆಯಲ್ಲಿ ಶ್ರೀ ಕೆ.ಜೆ.ಜಾರ್ಜ್ ರವರ ಪಾತ್ರ
೧೯೮೨ ರಲ್ಲಿ ಸ್ಥಾಪಿತವಾದ ಈ ಸಂಸ್ಥೆಗೆ ಮೂಲ ಕಾರಣಕರ್ತರು ಶ್ರೀ ಕೆ.ಜೆ.ಜಾರ್ಜ್. ಅಂದಿನ ಸಂತ ಫಿಲೋಮಿನಮ್ಮನವರ  ದೇವಾಲಯದ ಪ್ರಧಾನ ಗುರುಗಳಾದ ಸ್ವಾಮಿ ಗ್ರೆಗೊರಿಯುಸ್ ಮಾಡಪಿಳ್ಳಿಯವರು ಸಂತ ಫಿಲೋಮಿನಮ್ಮನವರ ದೇವಾಲಯಕ್ಕೆ ಸೇರಿದ ಅನಾಥ ಮಕ್ಕಳ ಶ್ರೇಯೋಭಿವೃದ್ಧಿಗಾಗಿ ಹೊಸ ಕಟ್ಟಡವೊಂದನ್ನು ನಿರ್ಮಿಸುವ ಯೋಜನೆ ಹಾಕಿಕೊಂಡಿದ್ದರು. ಅದೇ ಸಂದರ್ಭದಲ್ಲಿ ಮೈಸೂರು ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶವನ್ನು ಕೈಗಾರಿಕಾ ಪ್ರದೇಶವನ್ನಾಗಿ ಅಭಿವೃದ್ಧಿ ಪಡಿಸುವ ಯೋಜನೆಯನ್ನು ಸರಕಾರ ಹಾಕಿಕೊಡಿತ್ತು. ಇದನ್ನು ಮನಗಂಡ ಫಾದರ್ ಗ್ರೆಗೊರಿಯುಸ್ ರವರು ಅನಾಥ ಮಕ್ಕಳ ಮುಂದಿನ ಭವಿಷ್ಯವನ್ನು ಮನದಲ್ಲಿರಿಸಿಕೊಂಡು, ಅವರಿಗೆ ತರಬೇತಿಯನ್ನು ನೀಡಲು ಕಾರ್ಯಾಗಾರವೊಂದನ್ನು ಸ್ಥಾಪಿಸಿದರೆ ಹೇಗೆ ಎಂದಾಲೋಚಿಸಿ, ಹೊಸ ಕಟ್ಟಡದೊಂದಿಗೆ, ಕೆಲವು ಯಂತ್ರಗಳನ್ನು ಖರೀದಿಸಲು ಹಾಲೆಂಡಿನ ಸಂಸ್ಥೆಯೊಂದಿಗೆ ಸಂಪರ್ಕಿಸಿದರು. ಅವರ ಯೋಜನೆಗೆ ಅಸ್ತು ಎಂದ ಹಾಲೆಂಡ್ ಸಹಾಯ ಹಸ್ತ ನೀಡಲು ಮುಂದಾಯಿತು. ಆಗ ಧುತ್ತನೆ ಎದುರಾದದ್ದು ಕಾರ್ಯಾಗಾರದ ಉಸ್ತುವಾರಿಯನ್ನು ನೊಡಿಕೊಳ್ಳುವುದು ಯಾರೆಂಬುದು. ಈ ಪ್ರಶ್ನೆಯನ್ನು ಪೂಜ್ಯ ಗುರುಗಳು ತಮ್ಮ ಆಪ್ತರೂ, ಸಹಾಯಕರೂ ಹಾಗೂ ಸಂತ ಫಿಲೋಮಿನ ವಸತಿಗ್ರಹದ ವಾರ್ಡನ್ ಆದ ಸ್ವಾಮಿ ಡಾ.ದಯಾನಂದ ಪ್ರಭುರವರ ಮುಂದಿರಿಸಿದಾಗ ಅವರು ಸೂಚಿಸಿದ ಹೆಸರು ಕೆ.ಜೆ.ಜಾರ್ಜ್. ಶ್ರೀಯುತರು ಆಗ ಕೆ.ಜಿ.ಎಫ್.ನ ಬಿಇಎಂಎಲ್  ಕಾರ್ಖಾನೆಯ ಉದ್ಯೋಗಿಯಾಗಿದ್ದರು.ಅವರಿಬ್ಬರ ಕೋರಿಕೆಗೆ ಮಣಿದು ಬಿಇಎಂಎಲ್ ಉದ್ಯೋಗವನ್ನು ತೊರೆದ ಕೆ.ಜೆ.ಜಾರ್ಜ್ ರವರು ಮೈಸೂರಿಗೆ ಆಗಮಿಸಿ ಸ್ವಾಮಿ ಗ್ರೆಗೊರಿಯುಸ್ ಅವರಿಂದ ಸಂತ ಫಿಲೊಮಿನಾ ಕಾರ್ಯಾಗಾರದ ಸಂಪೂರ್ಣ ಉಸ್ತುವಾರಿಯನ್ನು ವಹಿಸಿಕೊಂಡರು. ಮುಂದೆ ಶ್ರೀಯುತರು ಅದನ್ನು ಕಾರ್ಯಾಗಾರವನ್ನಾಗಿ ಉಳಿಸಿ ತರಬೇತಿಯನ್ನು ನೀಡಿದರೆ ತರಬೇತಿ ಪಡೆದವರಿಗೆ ಭವಿಷ್ಯವಿರುವುದಿಲ್ಲವೆಂದು ಯೋಚಿಸಿ, ಕೇಂದ್ರ ಸರಕಾರದ ಸಂಯೋಜನೆಯಡಿಯಲ್ಲಿ ಉದ್ಯೋಗಕ್ಕಾಗಿ ತರಬೇತಿಯನ್ನು ನೀಡುವ ಸಂಸ್ಥೆಯನ್ನಾಗಿ ಮಾಡೋಣವೆಂದು ನಿರ್ಧರಿಸಿದರು, ಇದಕ್ಕಾಗಿ ಪೂಜ್ಯರ ಅನುಮತಿಯನ್ನು ಪಡೆದು ಅದನ್ನು 'ಸಂತ ಫಿಲೋಮಿನಾ ಕೈಗಾರಿಕಾ ತರಬೇತಿ ಸಂಸ್ಥೆ'ಯನ್ನಾಗಿ ಪರಿವರ್ತಿಸಿ ಬೆಳೆಸಿದ ಕೀರ್ತಿ ಕೆ.ಜೆ.ಜಾರ್ಜ್ ರವರದು.
==ಲಭ್ಯವಿರುವ ವೃತ್ತಿಗಳು==                                              200px|thumb|Right
ನಂತರ ಸಂಸ್ಥೆಯ ಕಟ್ಟಡಗಳನ್ನು ನವೀಕರಿಸಿ ಮೊದಲು ೪ ವೃತ್ತಿಗಳನ್ನು ಪರಿಚಯಿಸಿದರು. ಅವುಗಳು FITTER, TURNER, WELDER ಮತ್ತು    
DRAFTSMAN MECHANIC(ಕಾರಣಾಂತರದಿಂದ ಕೊನೆಯ ವೃತ್ತಿಯನ್ನು ಕೈ ಬಿಡಲಾಗಿದೆ).
ಪ್ರಸ್ತುತ ಹೈಸ್ಕೂಲ್ ನಪಾಸಾದ ಮತ್ತು ತೇರ್ಗಡೆ ಹೊಂದಿದವರಿಗಾಗಿ ಭಿನ್ನ ಭಿನ್ನ ವೃತ್ತಿಗಳನ್ನು ಸಂಸ್ಥೆಯಲ್ಲಿ ಪ್ರಾರಂಭಿಸಲಾಯಿತು. ಪ್ರಸ್ತುತ **FITTER, TURNER, WELDER, ELECTRONIC MECHANIC** ಮತ್ತು **ELECTRICIAN**  ವೃತ್ತಿಗಳು ಸಂಸ್ಥೆಯಲ್ಲಿ ತರಬೇತಿಗಾಗಿ ಲಭ್ಯವಿವೆ. ವೆಲ್ಡರ್ ವೃತ್ತಿಗೆ ಎಸ್.ಎಸ್.ಎಲ್.ಸಿ. ನಪಾಸಾದ ಅಭ್ಯರ್ಥಿಗಳು ಸೇರಬಹುದಾಗಿದೆ. ಈ ಎಲ್ಲ ವೃತ್ತಿಗಳಲ್ಲೂ ಮಹಿಳೆಯರ ತರಬೇತಿಗೆ ಅವಕಾಶವಿರುತ್ತದೆ.
## ಸಂಯೋಜನೆ ಮತ್ತು ಅನುದಾನ
ಸಂಸ್ಥೆಯು ಕೇಂದ್ರ ಸರಕಾರದ ಉದ್ಯೋಗ ಮತ್ತು ತರಬೇತಿಯ ಮಹಾನಿರ್ದೇಶನಾಲಯದಿಂದ ಸಂಯೋಜನೆಗೊಳಪಟ್ಟಿದೆಯಲ್ಲದೇ ರಾಜ್ಯ ಸರಕಾರದ ವೇತನಾನುದಾನವೂ ಅದಕ್ಕೆ ಪ್ರಾಪ್ತವಾಗಿದೆ.
## ಉದ್ಯೋಗಾವಕಾಶ
ಸಂಸ್ಥೆಯಲ್ಲಿ ಯಶಸ್ವಿಯಾಗಿ ತರಬೇತಿಯನ್ನು ಮಾಡಿ ಮುಗಿಸಿದ ಅಭ್ಯರ್ಥಿಗಳಿಗೆ ಉದ್ಯೋಗಾವಕಾಶವನ್ನೂ ಕಲ್ಪಿಸಿಕೊಡಲಾಗುತ್ತಿದೆ.

ವರ್ಗ:ಕ್ರೈಸ್ತ ಸಂಸ್ಥೆಗಳು
ವನೆಸ್ಸಾ ಹಡ್ಜೆನ್ಸ್

**ವನೆಸ್ಸಾ ಅನೆ ಹದ್ಜೆನ್ಸ್**  (ಜನನ ಡಿಸೆಂಬರ್ 14, 1988) ಒಬ್ಬ ಮೆರಿಕನ್ ನಟಿ ಮತ್ತು ಹಾಡುಗಾರ್ತಿ. ಸ್ಥಳೀಯ ನಾಟಕ ಕಂಪನಿಗಳಲ್ಲಿ ಕಾರ್ಯವೆಸಗಿ ಟೆಲಿವಿಷನ್ ನಲ್ಲಿ ಜಾಹಿರಾತುಗಳಲ್ಲಿ ತನ್ನ ಬಾಲ್ಯದಲ್ಲೇ ಕಾಣಿಸಿಕೊಂಡ ಹಡ್ಜೆನ್ಸ್ 2003ರಲ್ಲಿ *ಥರ್ಟೀನ್*  ಎಂಬ ನಾಟಕಾಧಾರಿತ ಚಲನಚಿತ್ರದಲ್ಲಿದಲ್ಲಿ ನೊಯೆಲ್ ನ ಪಾತ್ರದ ಮೂಲಕ ಚಿತ್ರರಂಗಕ್ಕೆ ಪಾದಾರ್ವಪಣೆ ಮಾಡಿದಳು. ನಂತರ 2004ರಲ್ಲಿ *ಥಂಡರ್ ಬರ್ಡ್ಸ್ * ಎಂಬ ವೈಜ್ಞಾನಿಕ-ಕಥೆಯಾಧಾರಿತ-ಸಾಹಸಮಯ ಚಿತ್ರದಲ್ಲಿದಲ್ಲಿ ಅಭಿನಯಿಸಿದಳು.  ಹದ್ಜೆನ್ಸ್ ಳ ಬಹಳ ಪ್ರಮುಖ ಪಾತ್ರವೆಂದರೆ ಹೈ ಸ್ಕೂಲ್ ಮ್ಯೂಸಿಕಲ್ ಎಂಬ ಸರಣಿರೂಪದಲ್ಲಿ ಬಂದ ಚಿತ್ರದಲ್ಲಿ ಅಭಿನಯಿಸಿದ ಗೇಬ್ರಿಯೆಲಾ ಮಾಂಟೆಜ್‌ಳ ಪಾತ್ರ. 2009ರ ೧೪ನೇ ಆಗಸ್ಟ್  2009ರಂದು ಬಿಡುಗಡೆಯಾದ *ಬ್ಯಾಂಡ್ ಸ್ಲ್ಯಾಮ್ * ಚಿತ್ರದಲ್ಲಿನ ಅಭಿನಯಕ್ಕೆ ವಿಮರ್ಶಾತ್ಮಕ ಪ್ರಶಂಸೆ ಗಳಿಸಿದಳು.

ಹಡ್ಜೆನ್ಸ್ ಳ ಮೊದಲ ಆಲ್ಬಮ್  *V* ೨೬ನೇ ಸೆಪ್ಟೆಂಬರ್ ೨೦೦೬ರಂದು ಬಿಡುಗಡೆಯಾಯಿತು. ಈ ಆಲ್ಬಮ್ *ಬಿಲ್ ಬೋರ್ಡ್* ೨೦೦ರ ಪಟ್ಟಿಯಲ್ಲಿ 24ನೆಯ ಸ್ಥಾನದಲ್ಲಿದ್ದು ನಂತರ 'ಸರ್ಟಿಫೈಡ್ ಗೋಲ್ಡ್' ಮಟ್ಟಕ್ಕೆ ಬಂದು ನಿಂತಿತು. ಜುಲೈ ೧, 2998ರಂದು ಹಡ್ಜೆನ್ಸ್ ತನ್ನ ಎರಡನೆಯ ಆಲ್ಬಮ್ ಆದ *ಐಡೆಂಟಿಫೈಡ್* ಅನ್ನು ಉನೈಟೆಕ್ ಸ್ಟೇಟ್ಸ್ ನಲ್ಲಿ ಬಿಡುಗಡೆ ಮಾಡಿದಳು.

## ಮೊದಲ ದಿನಗಳು ಮತ್ತು ವೃತ್ತಿಜೀವನ 
ಕ್ಯಾಲಿಫೋರ್ನಿಯಾದ ಸಲಿನಾಸ್ ನಲ್ಲಿ ಹುಟ್ಟಿದ ಹಡ್ಜೆನ್ಸ್ ಪಶ್ಚಿಮ ಕರಾವಳಿಯ ಹಲವಾರು ಸ್ಥಳಗಳಲ್ಲಿ ಬೆಳೆದಳು - ಓರೆಗಾನ್‌ನಿಂದ  ದಕ್ಷಿಣ ಕ್ಯಾಲಿಫೋರ್ನಿಯಾದವರೆಗೂ ಒಂದರ ನಂತರ ಒಂದರಂತೆ ಹಲವಾರು ಕಚೇರಿಗಳಲ್ಲಿ ಕೆಲಸ ಮಾಡಿದ ತಾಯಿ ಗೀನಾ, (ಜನ್ಮನಾಮ ಗುವಾಂಗ್ಕೋ)ಮತ್ತು ಅಗ್ನಿಶಾಮಕದಳದ ಅಗ್ನಿಶಮನಕನಾದ ಗ್ರೆಗರಿ ಹಡ್ಜೆನ್ಸ್ ಮತ್ತು ತಂಗಿ ನಟಿ ಸ್ಟೆಲ್ಲಾ ಹಡ್ಜೆನ್ಸ್‌ರೊಂದಿಗೆ ಇವಳ ಜೀವನ ಸಾಗಿತ್ತು.

## ಉಲ್ಲೇಖಗಳು 
ವರ್ಗ:ಹಾಲಿವುಡ್ ಚಲನಚಿತ್ರ ಕಲಾವಿದರು
ವರ್ಗ:೧೯೮೮ ಜನನ
ಮೂತ್ರಪಿಂಡ ಶಾಸ್ತ್ರ

**ಮೂತ್ರಪಿಂಡ ಶಾಸ್ತ್ರ**ವು ಮೂತ್ರಪಿಂಡದ ಕ್ರಿಯೆ ಮತ್ತು ರೋಗಗಳ ಅಧ್ಯಯನಕ್ಕೆ ಸಂಬಂಧಿಸಿದ ಅಂತರ್ವೈದ್ಯಶಾಸ್ತ್ರ ಮತ್ತು ಶಿಶುವೈದ್ಯ ಶಾಸ್ತ್ರದ ಒಂದು ಶಾಖೆ. ಮೂತ್ರಪಿಂಡ ಶಾಸ್ತ್ರವು, ವಿದ್ಯುದ್ವಿಚ್ಛೇದ್ಯ ವಿಕ್ಷೇಪಗಳು ಹಾಗೂ ಅಧಿಕ ರಕ್ತದೊತ್ತಡವನ್ನು ಒಳಗೊಂಡಂತೆ, ಮೂತ್ರಪಿಂಡ ರೋಗಗಳ ರೋಗನಿದಾನ ಹಾಗೂ ಚಿಕಿತ್ಸೆ, ಮತ್ತು, ವಿಗಲನ ಹಾಗೂ ಮೂತ್ರಪಿಂಡ ಕಸಿ ರೋಗಿಗಳನ್ನು ಒಳಗೊಂಡಂತೆ, ಮೂತ್ರಪಿಂಡ ಬದಲಿ ಚಿಕಿತ್ಸೆಯ ಅಗತ್ಯವಿರುವ ವ್ಯಕ್ತಿಗಳ ಶುಶ್ರೂಷೆಗೆ ಸಂಬಂಧಿಸಿದೆ. ಮೂತ್ರಪಿಂಡದ ಮೇಲೆ ಪರಿಣಾಮ ಬೀರುವ ಅನೇಕ ರೋಗಗಳು ಆ ಅಂಗಕ್ಕೆ ಮಾತ್ರ ಸೀಮಿತವಾಗದ ಇಡೀ ದೇಹದ ಕಾಯಿಲೆಗಳಾಗಿರುತ್ತವೆ, ಮತ್ತು ವಿಶೇಷ ಚಿಕಿತ್ಸೆಯ ಅಗತ್ಯವಿರಬಹುದು.
## ಬಾಹ್ಯ ಸಂಪರ್ಕಗಳು
*American Kidney Fund
*International Society of Nephrology, a global humanitarian society
*American Society of Nephrology
*Nephrology Now – Literature Update Service and Meta-Journal
*Latin American Nephrology Nursing Association 
*Asian Pacific Society of Nephrology
*National and Regional Societies of Nephrology 
*Institute of Nephrology of Academy of Medical Science of Ukraine

ವರ್ಗ:ಮೂತ್ರಪಿಂಡ ಶಾಸ್ತ್ರ
ವರ್ಗ:ವೈದ್ಯಕೀಯ
ಸಬ್ಬಸಿಗೆ

thumb
**ಸಬ್ಬಸಿಗೆ**ಯು (*ಅನೇಥಮ್ ಗ್ರ್ಯಾವಿಯೋಲೆನ್ಸ್*) ಒಂದು ಅಲ್ಪಕಾಲದ ಬಹುವಾರ್ಷಿಕ ಮೂಲಿಕೆ. ಅದು *ಅನೇಥಮ್* ಪಂಗಡದ ಏಕಮಾತ್ರ ಜಾತಿ, ಆದರೆ ಕೆಲವು ಸಸ್ಯಶಾಸ್ತ್ರಜ್ಞರಿಂದ ಒಂದು ಸಂಬಂಧಿತ ಪಂಗಡದಲ್ಲಿ *ಪ್ಯೂಸೇಡ್ಯಾನಮ್ ಗ್ರ್ಯಾವಿಯೋಲೆನ್ಸ್* ಎಂದು ವರ್ಗೀಕರಿಸಲಾಗುತ್ತದೆ. ಅದು ಕೃಶವಾದ ಕಾಂಡಗಳು ಮತ್ತು ೧೦-೨೦ ಸೆ.ಮಿ. ಉದ್ದದ ಪ್ರತಿಯಾದ, ನಯವಾಗಿ ವಿಭಜಿತವಾದ, ಕೋಮಲವಾದ ಮೆತ್ತಗಿನ ಎಲೆಗಳೊಂದಿಗೆ ೪೦-೬೦ ಸೆ.ಮಿ. ಎತ್ತರಕ್ಕೆ ಬೆಳೆಯುತ್ತದೆ.
ಉಕ್ರೇನ್ ಮತ್ತು ರಷ್ಯಾದಲ್ಲಿ ಇದನ್ನು ಜಾಸ್ತಿ ಬಳಸುತ್ತಾರೆ. ವಾರಕ್ಕೆ ಒಮ್ಮೆಯಾದರೂ ಇದನ್ನ ಸೇವಿಸಬೇಕು. ಇದರಲ್ಲಿ ವಿಟಮಿನ್ ಎ, ವಿಟಮಿನ್ ಸಿ, ಕಬ್ಬಿಣ, ಕ್ಯಾಲ್ಸಿಯಂ ಮತ್ತು ಮ್ಯಾಂಗನೀಸ್ ಹೆಚ್ಚಿದ್ದು, ಸಾಕಷ್ಟು ಆರೋಗ್ಯ ಪ್ರಯೋಜನಗಳನ್ನು ಹೊಂದಿದೆ.ಸೊಪ್ಪು ಇಷ್ಟಪಡುವವರಿಗೆ ಸಬ್ಬಸಿಗೆ ಸೊಪ್ಪು (Dill Leaves) ಹೆಚ್ಚು ಇಷ್ಟ ಆಗುತ್ತದೆ. ಚಿಕ್ಕ ಸೂಜಿಯಂತೆ ಇದರ ಎಲೆ ಇರುತ್ತದೆ. ಇದು ನಾಲಿಗೆಗೆ ಹೆಚ್ಚು ರುಚಿ ನೀಡುವ ಜೊತೆಗೆ ಆರೋಗ್ಯಕ್ಕೂ ತುಂಬಾ ಒಳ್ಳೆಯದು. ಪರಿಮಳದಿಂದ ಕೂಡಿರುವ ಸಬ್ಬಸಿಗೆಯನ್ನು ಪಲ್ಯ, ಸಾಂಬಾರಿಗೆ ಬಳಸುತ್ತಾರೆ. ಉಕ್ರೇನ್ (Ukraine) ಮತ್ತು ರಷ್ಯಾದಲ್ಲಿ (Russia) ಇದನ್ನು ಜಾಸ್ತಿ ಬಳಸುತ್ತಾರೆ. ವಾರಕ್ಕೆ ಒಮ್ಮೆಯಾದರೂ ಇದನ್ನ ಸೇವಿಸಬೇಕು. ಇದರಲ್ಲಿ ವಿಟಮಿನ್ ಎ, ವಿಟಮಿನ್ ಸಿ, ಕಬ್ಬಿಣ, ಕ್ಯಾಲ್ಸಿಯಂ ಮತ್ತು ಮ್ಯಾಂಗನೀಸ್ ಹೆಚ್ಚಿದ್ದು, ಸಾಕಷ್ಟು ಆರೋಗ್ಯ ಪ್ರಯೋಜನಗಳನ್ನು ಹೊಂದಿದೆ.

## ಬಾಹ್ಯ ಸಂಪರ್ಕಗಳು
* Plants for a Future: *Anethum graveolens*
* 'A Modern Herbal' (Grieves, 1931)
* Jepson Manual Treatment
* USDA Plants Profile 
* GRIN Species Profile 
* The Self-Sufficient Gardener Episode 17 My Favorite Herbs - Dill 

## ಔಷಧೀಯ ಗುಣಗಳು 
* ಹೆರಿಗೆಯ ನಂತರ ಕೆಲವು ಮಹಿಳೆಯರಿಗೆ ಎದೆಹಾಲಿನ ಪ್ರಮಾಣ ಕಡಿಮೆ ಇರುತ್ತದೆ. ಅಂತವರಿಗೆ ಸಬ್ಬಸಿಗೆ ಸೊಪ್ಪನ್ನು ನೀಡುವುದರಿಂದ ಅದರಲ್ಲಿರುವ ಕಬ್ಬಿಣ ಅಂಶವು ಎದೆಹಾಲನ್ನು ಹೆಚ್ಚಿಸಲು ಸಹಕಾರಿಯಾಗುತ್ತದೆ, ಹಾಗು ಆರೋಗ್ಯಕ್ಕೂ ತುಂಬಾ ಒಳ್ಳೆಯದು. ಸಬ್ಬಸಿಗೆ ಸೊಪ್ಪು ಮೂಳೆಗಳ ಆರೋಗ್ಯವನ್ನು ಕಾಪಾಡುತ್ತದೆ

* ಸಬ್ಬಸಿಗೆ ಸೊಪ್ಪನ್ನು ನಾವು ನಮ್ಮ ಆಹಾರ ಪದಾರ್ಥದಲ್ಲಿ ಅಳವಡಿಸಿಕೊಳ್ಳುವುದರಿಂದ ಅದರಲ್ಲಿರುವಂತಹ ಕ್ಯಾಲ್ಸಿಯಂ ಅಂಶವು ಮೂಳೆಗಳನ್ನು ಬಲಪಡಿಸುವ ಕಾರ್ಯ ನಿರ್ವಹಿಸುತ್ತದೆ.

* ಮಾನಸಿಕ ಒತ್ತಡಗಳ ನಿಯಂತ್ರಣಕ್ಕೆ ಸಬ್ಬಸಿಗೆ ಸೊಪ್ಪಿನಲ್ಲಿ ಫೈವನೈಡ್ಸ್ ಹಾಗು ವಿಟಮಿನ್ ಬಿ ಕಾಂಪ್ಲೆಕ್ಸ್ ಪೋಷಕಾಂಶಗಳು ಇದ್ದು, ಇದು ದೇಹದಲ್ಲಿ ಎಂಜೈಮ್ ಗಳು ಹಾಗು ಹಾರ್ಮೋನು ಗಳ ಉತ್ಪತ್ತಿಯನ್ನು ಮಾಡುತ್ತದೆ. ಇದರಿಂದ ಮನಸಿಗ್ಗೆ ಹೊಸ ಚೈತನ್ಯ ಬರುತ್ತದೆ ಹಾಗು ಒತ್ತಡ ದೂರವಾಗುತ್ತದೆ.

* ಹೊಟ್ಟೆ ನೋವು ನಿವಾರಣೆಗೆ ಸಬ್ಬಸಿಗೆ ಸೊಪ್ಪಿನ ರಸವನ್ನು ತೆಗೆದುಕೊಂಡು, ಅದಕ್ಕೆ ಜೇನು ತುಪ್ಪ ಬೆರೆಸಿ, ಸೇವಿಸುವುದರಿಂದ ಅಜೀರ್ಣದಿಂದುಂಟಾದ ಹೊಟ್ಟೆನೋವು ನಿವಾರಣೆಯಾಗುತ್ತದೆ.

* ಸಬ್ಬಸಿಗೆ ಸೊಪ್ಪು ಅಲರ್ಜಿಯನ್ನು ಕಡಿಮೆ ಮಾಡುತ್ತದೆ, ಸಬ್ಬಸಿಗೆ ಸೊಪ್ಪನ್ನು ಅರಿಶಿನದ ಜೊತೆ ಅರೆದು, ಅಲರ್ಜಿಗಳಾದ ಚರ್ಮದ ಭಾಗಕ್ಕೆ ಹಚ್ಚುವುದರಿಂದ ಅಲರ್ಜಿಯು ಕಡಿಮೆಯಾಗುತ್ತದೆ.

### ಸಬ್ಬಸಿಗೆ ಸೊಪ್ಪಿನ ಆರೋಗ್ಯಕಾರಿ ಗುಣಗಳು 
* ನಿವಾರಣೆ ಮಾಡುತ್ತದೆ.
* ಮಲಬದ್ಧತೆಯ ವಾಯು (ಗ್ಯಾಸ್ಟ್ರಿಕ್) ತೊಂದರೆ ನಿವಾರಣೆ ಮಾಡುತ್ತದೆ.
* ರೋಗ ನಿರೋಧಕ ಶಕ್ತಿಯನ್ನು ಹೆಚ್ಚಿಸುತ್ತದೆ.
* ಆರ್ಥ್ರೈಟಿಸ್ ಸಮಸ್ಯೆಯನ್ನು ನಿಯಂತ್ರಿಸುತ್ತದೆ.
* ಶ್ವಾಶಕೋಶಕ್ಕೆ ಸಂಬಂದಿಸಿದ ತೊಂದರೆಗಳನ್ನು ಹತೋಟಿಗೆ ತರುತ್ತದೆ.
* ಉರಿಯೂತವನ್ನು ಕಡಿಮೆ ಮಾಡುತ್ತದೆ.
* ಹಾರ್ಮೋನ್‌ಗಳ ಅಸಮತೋಲನವನ್ನು ಸರಿಪಡಿಸುತ್ತದೆ.

ವರ್ಗ:ಸಸ್ಯಗಳು
ವರ್ಗ:ತರಕಾರಿಗಳು
ಹೆಸರು ಕಾಳು

**ಹೆಸರು ಕಾಳು** ಬಾಂಗ್ಲಾದೇಶ, ಭಾರತ ಮತ್ತು ಪಾಕಿಸ್ತಾನಕ್ಕೆ ಸ್ಥಳೀಯವಾದ *ವಿಗ್ನಾ ರ‍್ಯಾಡಿಯೇಟಾ*ದ ಬೀಜ.{The English word mung is derived from the Hindi word मूंग moong ; Sanskrit word मुद्ग (mudga)} ಸೀಳಲಾದ ಹೆಸರು (ಅವರೆಯು?), ಸಿಪ್ಪೆಯಿದ್ದಾಗ ಹಸಿರು ಬಣ್ಣ ಮತ್ತು ಸಿಪ್ಪೆ ತೆಗೆದಾಗ ಹಳದಿಯಾಗಿದ್ದು, **ಹೆಸರು ಬೇಳೆ** ಎಂದು ಪರಿಚಿತವಾಗಿದೆ. ಚಿಕ್ಕದಾದ ಕಾಳುಗಳು ಅಂಡಾಕಾರವಾಗಿದ್ದು ಹಸಿರು ಬಣ್ಣ ಹೊಂದಿರುತ್ತವೆ.

*ಉಲ್ಲೇಖ ಕೊಂಡಿಯಿಲ್ಲದ  ಲೇಖನ 

ವರ್ಗ:ದ್ವಿದಳಧಾನ್ಯಗಳು
ವರ್ಗ:ಸಸ್ಯಗಳು
ರಾಖೀ ಸಾವಂತ್

**ರಾಖೀ ಸಾವಂತ್**  (ಜನನ 1980ರ ಫೆಬ್ರವರಿ 3 ರಂದು) ಒಬ್ಬ  ಐಟಮ್ ಹುಡುಗಿ, ಹಿಂದಿ ಚಲನಚಿತ್ರ ಹಾಗೂ ದೂರದರ್ಶನದ ನಟಿ, ರೂಪದರ್ಶಿ ಮತ್ತು ದೂರದರ್ಶನದ ಟಾಕ್ ಶೋನ ನಿರೂಪಕಿ.

## ಜೀವನ ಚರಿತ್ರೆ
ಸಾವಂತ್ ಇವರ ಜನ್ಮನಾಮ **ನೀರು ಸಾವಂತ್** , ಇವರು "ಬಹಳ ಕಟ್ಟುನಿಟ್ಟಾದ" ಮುಂಬಯಿ ಪೋಲೀಸ್ ಅಧಿಕಾರಿ ಎಂದು ಹೆಸರಾಗಿದ್ದ ಎಸ್.ಪಿ.ಸಾವಂತ್ ಮತ್ತು ಜಯಾ ಸಾವಂತ್ ದಂಪತಿಗಳ ಪುತ್ರಿಯಾಗಿದ್ದಾಳೆ.  ಒಂದು ಬಡ ಕುಟುಂಬದಿಂದ ಬಂದ ಇವರು ವಿದ್ಯಾಭ್ಯಾಸದಲ್ಲಿ ಹೆಚ್ಚು ಮುಂದುವರೆಯಲಿಲ್ಲ. ಇವರು ಚಲನಚಿತ್ರ ನಿರ್ದೇಶಕ ರಾಕೇಶ್ ಸಾವಂತ್ ಮತ್ತು ಹಿಂದಿನ ನಟಿ ಉಷಾ ಸಾವಂತ್ ಇವರ ಸಹೋದರಿಯಾಗಿದ್ದಾಳೆ.

*ನಾಚ್ ಬಲಿಯೇ 3* ನಲ್ಲಿ ತನ್ನ ಜೊತೆಯಲ್ಲಿ ಪಾಲ್ಗೊಂಡ ಅಭಿಷೇಕ್ ಅವಸ್ಥಿಯೊಂದಿಗೆ ಡೇಟ್ ಮಾಡಿದಳು ಈ ಜೋಡಿಯು ಸ್ಪರ್ಧೆಯಲ್ಲಿ ಎದುರಾಳಿ ಜೋಡಿ ಸಂಜೀದಾ ಶೇಕ್ ಮತ್ತು ಅಮೀರ್ ಅಲಿ ಎದುರು 2007ರಲ್ಲಿ ಸೋತಾಗ, ಪ್ರೇಕ್ಷಕರ ಆಯ್ಕೆಯ ವ್ಯವಸ್ಥೆಯ ನಡುವೆ ಪ್ರವೇಶಿಸಿ ಮೋಸಮಾಡಿದೆ ಎಂದು ಸ್ಟಾರ್ ಪ್ಲಸ್ ಚಾನಲ್‌ನ ವಿರುದ್ಧ ಮೊಕದ್ದಮೆ ಹೂಡಿದರು.

2009ರ ಆಗಸ್ಟ್‌ 2ರಂದು ನಡೆದ ದೂರದರ್ಶನದ ಪ್ರದರ್ಶನ *ರಾಖೀ ಕಾ ಸ್ವಯಂವರ* ದಲ್ಲಿ ತನ್ನ ಜೀವನಸಂಗಾತಿಯನ್ನು ಆರಿಸಿಕೊಂಡಳು. ಕೆನಡಾದ ಟೊರೊಂಟೋದಿಂದ ಬಂದಿದ್ದ ಸ್ಪರ್ಧಿ ಎಲೇಶ್ ಪಾರುಂಜನ್‌ವಾಲಾ ಇವರನ್ನು ಮದುವೆ ಮಾಡಿಕೊಳ್ಳುವುದಕ್ಕಾಗಿ ಆಯ್ಕೆ ಮಾಡಿ.

## ಚಲನಚಿತ್ರಗಳ ಪಟ್ಟಿ
**ದಿಲ್ ಬೋಲೆ ಹಡಿಪ್ಪಾ!*  (2009). ಶನ್ನೊ ಅಮೃತ್‌ಸರಿ 
**ಮುತ್ತಿರಾಯಿ*  (2009) .... ಐಟಮ್‌ ನಂಬರ್ 
**ಮರೇಗಾ ಸಾಲಾ*  (2009)
**ಗುಮ್ನಾಮ್: ದಿ ಮಿಸ್ಟರಿ*  (2008)
**1920*  (2008) .... ಐಟಮ್‌ ನಂಬರ್
**ನಚ್ ಬಾಲಿಯೆ 3*  (2007) TV ಮಿನಿ-ಸರಣಿ .... ಜೋಡಿ 3
**ಬುದ್ಧ ಮರ್ಗಯಾ*  (2007) .... ಕಿಮ್/ವಿಷ್ಕನ್ಯಾ
**ಜರ್ನೀ ಬಾಂಬೇ ಟು ಗೋವಾ: Laughter Unlimited*  (2007) (ರಾಖೀಯಾಗಿ) .... ದೀಪಾ ವಿ. ಕುಟ್ಟಿ
**ಶೂಟ್ ಔಟ್ ಅಟ್ ಲೋಖಾಂಡ್ವಾಲಾ*  (2007) (uncredited) .... ಪೂಜಾ ಬೇಡಿ
**ಮಾಲಾಮಾಲ್ ವೀಕ್ಲಿ*  (2006) .... ವಿಶೇಷ ಪಾತ್ರ
**ಏಕ್ ಕಿಲಾಡಿ ಏಕ್ ಹಸೀನಾ*  (2005) .... ಗಾಯಕಿ/ನರ್ತಕಿ
**ಖಾಮೋಶ್... * *ಕಾಫ್ ಕಿ ರಾತ್*  (2005) .... ಕಶ್ಮೀರ
**ಮುಂಬಯಿ ಎಕ್ಸ್‌ಪ್ರೆಸ್*  (2005) .... ವಿಶೇಷ ಪಾತ್ರ 
**ಬ್ಲಫ್‌ಮಾಸ್ಟರ್‌*  (2005) ..... "*ಏಕ್ ಮೈ ಔರ್ ಏಕ್ ತೂ ಹೈ* " ಹಾಡಿನ ನರ್ತಕಿಯರಲ್ಲಿ ಒ
*ಮೈ ಹೂ ನಾ (2004) ಮಿನಿ
**ಮಸ್ತಿ*  (2004) .... Ms. ಸಕ್ಸೇನಾ
**ಪೈಸಾ ವಸೂಲ್*  (2004) 
**ಗಂಭೀರಮ್*  (2004) .... ಗಾಯಕಿ/ನರ್ತಕಿ 
**ಸಾತ್ಚ್ಯ ಆಟ್ ಘರಟ್*  (2004)
**ಪಥ್*  (2003)
**ಆಂಚ್* (2003) .... ಮದುವೆಯ ಗಾಯಕಿ/ನರ್ತಕಿ
**ಚುರಾ ಲಿಯಾ ಹೈ ತುಮ್ನೇ* (2003) .... ಶೀನಾ 
**ಓಂ*  (2003) .... ಸೆಲಿನಾ
**ನ ತುಮ್ ಜಾನೋ ನಾ ಹಮ್*  (2002)
**ಎಹಸಾಸ್: ದಿ ಫೀಲಿಂಗ್*  (2001)
**ಕುರುಕ್ಷೇತ್ರ*  (2000) (ರಾಖೀ ಸಾವಂತ್ ಆಗಿ) .... ಗೀತಾ
**ಜೋರು ಕಾ ಗುಲಾಮ್*  (2000) .... ಚಾಂದಿನಿ 
**ದಿಲ್ ಕಾ ಸೌದಾ*  (1999)

### Self
**ಕ್ರೇಜಿ 4*  (2008) .... ಆಕೆ
**10 ಕಾ ದಮ್*  (2008) TV ಸರಣಿ .... ಆಕೆ - ಅತಿಥಿ
**ಬಿಗ್ ಬಾಸ್*  .... ಆಕೆ (1 ಎಪಿಸೋಡ್, 2006)

## ಆಕರಗಳು
## ಹೊರಗಿನ ಕೊಂಡಿಗಳು
* 

ವರ್ಗ:ಹಿಂದಿ ಚಲನಚಿತ್ರ ನಟರು
ವರ್ಗ:ಭಾರತೀಯ ಕಿರುತೆರೆ ನಟರು
ವರ್ಗ:ಇಂಡಿಯಾದ ದೂರದರ್ಶನದ ಟಾಕ್ ಶೋನ ನಿರೂಪಕರು
ವರ್ಗ:ದೂರದರ್ಶನದ ರಿಯಾಲಿಟಿಯ ಸ್ಪರ್ಧಿಗಳು
ವರ್ಗ:ಈಗಿರುವ ಜನರು
ವರ್ಗ:೧೯೮೦ ಜನನ
ವರ್ಗ:ಮರಾಠಿ ಜನರು
ನಿತ್ಯಾಧಾರ ಮಾತೆಯ ದೇವಾಲಯ

## ಕಡೂರಿನ ನಿತ್ಯಾಧಾರ ಮಾತೆಯ ದೇವಾಲಯ 

ಚಿತ್ರ:Nityadhara mate.jpg

ಬೆಂಗಳೂರು ಹೊನ್ನಾವರ ರಸ್ತೆಯಲ್ಲಿ ಬೀರೂರಿಗೆ ಹೋಗುವ ಮಾರ್ಗದಲ್ಲಿ ಕಡೂರು ಪಟ್ಟಣದ ಹೊರಬದಿಯ ಎಡಭಾಗದಲ್ಲಿ ಈ ದೇವಾಲಯವಿದೆ. ಎದುರಿಗೆ ಶಿವನ ದೇವಸ್ಥಾನವೂ, ಹಿ೦ಬದಿಯಲ್ಲಿ ಮುಸ್ಲಿಮರ ಈದ್ಗಾ ಸಹ ಇದ್ದು, ಇದೊ೦ದು ಸರ್ವ ಧರ್ಮಗಳ ಸಂಗಮ ಸ್ಥಳವೆನಿಸಿದೆ. ಈ ದೇವಾಲಯದ ಹಬ್ಬವನ್ನು ಪ್ರತಿವರ್ಷ ಫೆಬ್ರವರಿ ತಿ೦ಗಳ ಮೊದಲ ವಾರದಲ್ಲಿ ಆಚರಿಸುವ ವಾಡಿಕೆಯಿದೆ. ಈ ಹಬ್ಬದ ದಿನದ೦ದು ಸುತ್ತಮುತ್ತಲಿನ ಅನೇಕ ಊರುಗಳಿಂದ ಕ್ರೈಸ್ತರು ಇಲ್ಲಿಗೆ ಆಗಮಿಸುತ್ತಾರೆ. ಹರಕೆ, ಕಾಣಿಕೆಗಳನ್ನು ಸಲ್ಲಿಸುತ್ತಾರೆ. 

ಈ ದೇವಾಲಯವನ್ನು ಅರಸಿಕೆರೆಯ ಅಂದಿನ ಗುರುಗಳಾದಸ್ವಾಮಿ ಅರುಳ್ ಪೀಟರ್ ರವರು ೧೯೭೧ರಲ್ಲಿ ನಿರ್ಮಿಸಿದರು. ಚರ್ಚಿನ ಪ್ರಥಮ ಗುರುವಾಗಿ ನೇಮಿಸಲ್ಪಟ್ಟವರು ಸ್ವಾಮಿ ಜೋ ಮೇರಿ ಲೋಬೊರವರು. ಇವರು ಸ್ಥಳೀಯ ಕ್ರೈಸ್ತರೊಂದಿಗೆ ಮಾತ್ರವಲ್ಲದೆ, ಕ್ರೈಸ್ತೇತರ ಜನರೊಂದಿಗೂ ಬೆರೆತು, ದೇವಾಲಯದ ಏಳಿಗೆಗೆ ಶ್ರಮಿಸಿದರು. ಇಲ್ಲಿಯ ಪ್ರೇಮಜ್ಯೊತಿ ಶಾಲೆಯ ನಿರ್ಮಾಣದ ಶ್ರೇಯಸ್ಸು ಇವರಿಗೆ ಸಲ್ಲುತ್ತದೆ. ಇವರ ನಂತರ ಸ್ವಾಮಿ ಕ್ಲೆಮೆಂಟ್ ಡಿ'ಸೋಜಾ, ಸ್ವಾಮಿ ಬೆಂಜಮಿನ್ ಅರಾನ್ಹಾ, ಸ್ವಾಮಿ ಥೊಮಸ್ ಮಾರ್ಟಿಸ್, ಸ್ವಾಮಿ ರೋನಿ ಕಾರ್ಡೋಜಾ, ಸ್ವಾಮಿ ಸಿಲ್ವೆಸ್ಟೆರ್ ಮಿರಾಂಡ, ಸ್ವಾಮಿ ಏಲಿಯಾಸ್ ಸಿಕ್ವೆರಾ ಮುಂತಾದವರು ಈ ದೇವಾಲಯದ ಏಳಿಗೆಗಾಗಿ ದುಡಿದಿದ್ದಾರೆ. 

 ವರ್ಗ:ಕ್ರೈಸ್ತ ದೇವಾಲಯಗಳು
ಸಾರು

thumb
**ಸಾರು**, ದಕ್ಷಿಣ ಭಾರತದ ಒಂದು ಅಡುಗೆ ಪದಾರ್ಥ. ಅದನ್ನು ಹುಣಿಸೆ ರಸ ಅಥವಾ ಟೊಮೇಟೊ, ಮೆಣಸಿನಕಾಯಿ ಮತ್ತು ಇತರ ಸಂಬಾರ ಪದಾರ್ಥಗಳನ್ನು ಬಳಸಿ ತಯಾರಿಸಲಾಗುತ್ತದೆ. ಕೆಲವರು ತೊಗರಿ ಬೇಳೆಯನ್ನು ತರಕಾರಿಗಳೊಂದಿಗೆ ಸೇರಿಸುತ್ತಾರೆ.

ಸಾರು ಕರ್ನಾಟಕದ ಬೇರೆ ಬೇರೆ ಪ್ರದೇಶಗಳಲ್ಲಿ ಬೇರೆ ಬೇರೆ ರೀತಿಯಲ್ಲಿ ಬಳಕೆಯಾಗುತ್ತದೆ. ಬಳ್ಳಾರಿ ಜಿಲ್ಲೆಯಲ್ಲಿ  ಪದಾತ್ತ(ಪದಾರ್ಥ ಪದದಿಂದ ನಿಷ್ಪನ್ನವಾದ ಪದ   ತರಕಾರಿ ಮುಂತಾದವುಗಳನ್ನು  ಬೇಯಿಸಿ ಕಿವುಚಿ ಮಾಡಿದಂತಹದು),ಸಾಂಬರು,ಗೊಜ್ಜು(ಹಲವು ತರಕಾರಿಯನ್ನು ಬೇಯಿಸಿ ಮಾಡಿರುವಂತಹದ್ದು), ತಿಳಿ(ಸಾರಿನಲ್ಲಿ ಗಟ್ಟಿಯಾದುದನ್ನು ಉಳಿದು ಮೇಲೆ ತೇಲುವ ನೀರಿನಂಥ ಪದಾರ್ಥ), ಉದುಕ (ಯಾವುದಾದರೂ ಬೇಳೆಯನ್ನು ಬೇಯಿಸಿದ ನೀರಿನಲ್ಲಿ ಮುಳುಗಾಯಿ, ಮೆಣಸಿನ ಕಾಯಿ,ಬೆಳ್ಳುಳ್ಳಿ ಮುಂತಾದವುಗಳನ್ನು ಕಿವುಚಿ ಮಾಡಿದ ಪದಾರ್ಥ)ತಂಬುಳಿ. ಸಾರನ್ನು ಆಯಾ ಪರಿಕರಗಳನ್ನು ಬಳಸಿ ಮಾಡಿದುದನ್ನು ಅನುಸರಿಸಿ ಹಲವು ಹೆಸರುಗಳಿಂದ ಕರೆಯುತ್ತಾರೆ. ಉದಾ: ಮಟನ್‌ ಸಾರು, ಕೋಳಿ ಸಾರು, ಮೊಟ್ಟೆ ಸಾರು, ಸೊಪ್ಪಿನ ಸಾರು, ತರಕಾರಿ ಸಾರು, ಒಣ ಮೀನಿನ ಸಾರು, ಬೇಳೆ ಸಾರು,ಮಜ್ಜಿಗೆ ಸಾರು,ಉಳಿ ಸಾರು,ತಂಗಳು ಸಾರು(ರಾತ್ರಿ ಮಾಡಿದ ಸಾರು ಬೆಳಗ್ಗೆ ಊಟ ಮಾಡಿದರೆ),ಹೋಳಿಗೆ ಸಾರು(ಕಟ್ಟಿನ ಸಾರು),ಟಮೊಟ ಸಾರು, ಈರುಳ್ಳಿ ಸಾರು,. ಬಟಾಣಿ ಸಾರು ಇಂತಹ ಪ್ರಾದೇಶಿಕವಾಗಿ ಹಲವಾರು ಹೆಸರುಗಳನ್ನು ನೋಡಬಹುದು.

ವರ್ಗ:ಕರ್ನಾಟಕದ ಅಡುಗೆಗಳು
ವರ್ಗ:ಆಹಾರ ವಿಜ್ಞಾನ
ವರ್ಗ:ಹವ್ಯಕರ ಅಡುಗೆಗಳು
ಬೆಳ್ಳಂದೊರು ಕೆರೆ

**ಬೆಳ್ಳಂದೊರು ಕೆರೆ** ಬೆಂಗಳೂರು ನಗರದ ಆಗ್ನೇಯ ಭಾಗದಲ್ಲಿದೆ. ಇದು ಈ ನಗರದ ಎಲ್ಲದಕ್ಕಿಂತ ದೊಡ್ಡ ಕೆರೆ.

ವರ್ಗ:ಬೆಂಗಳೂರು